
Od 19. do 22. rujna u Lepoglavi 17. izdanje već 


tradicionalnog Međunarodnog festivala čipke 

mu N 
Dragi sugrađani, 


približavamo se sredini rujna kad naš 
grad već tradicionalno postaje domaćin 
najvećeg festivala čipke u Hrvatskoj. Kao 
jedna od triju glavnih centara izrade čip- 
ke u Hrvatskoj koje su na UNESCO-voj li- 
sti, Lepoglava sa svojom čipkom na batiće 
i jedinstvenom tehnikom izrade svjedoči 
o dubokoj utkanosti tradicije u suvremeni 
život zajednice. Tu ljepotu možete vidjeti 
posebno tijekom Međunarodnog festiva- 
la čipke koji ove godine obilježava svoje 
17. izdanje i to od 19. do 22. rujna, a čija 
se tematika odnosi na čipkarstvo i djecu. 
Zadovoljstvo mi je obznaniti da će na sve- 
čanom otvaranju Festivala nazočiti pred- 
sjednik Republike Hrvatske Ivo Josipović te 
predstavnici ministarstva kulture, turizma 
i poljoprivrede. Tijekom Festivala predsta- 
vit ćemo atraktivne domaće, ali i inozemne 
čipkarske radove iz Mađarske, Njemačke, 
Bosne i Hercegovine, Slovenije, Poljske, 
Belgije i Španjolske. Moći će se vidjeti i 
primjerci lepoglavskih čipaka obnovljenih 
u posljednjih pet godina prema originalnim 
nacrtima Danice Brossler, a u izvedbi svih 
generacija lepoglavskih čipkarica. Tijekom 
četiri dana trajanja Festivala lepoglavska će 
se čipka isticati svojom živom tradicijom i 
bogatim nasljeđem koje ju veže uz lokalno 
stanovništvo čiji je prioritet oduvijek bilo 
njeno očuvanje. Sve to moguće je vidjeti 
samo u Lepoglavi, stoga pozivam sve sugra- 
dane i istinske zaljubljenike u čipku da ne 
propuste 17. Međunarodni festival čipke. 


Gradonačelnik 
Marijan Škvarić 


Lepoglavski 

Zajedno _ s  Ministar- 
stvom  regionalnoga  ra- 
zvoja i fondova Europske 
unije Grad je početkom 
kolovoza potpisao Ugovor 
o sufinanciranju = izrade 
idejnog rješenja za projekt 
Tehnološki centar drvne 
industrije. Na temelju tog 
Ugovora Ministarstvo se 
obvezuje sufinancirati do 
85% ukupno  prihvatlji- 
vih troškova izrade idej- 
nog rješenja u iznosu od 
108.416,44 _ kuna dok će 
Grad pokriti ostalih 15% u 


Lepeglayski 


PODUZETNIČKA ZONA Tehnološki centar drvne industrije 


Kompleks od pet tisuća 
kvadratnih metara 
namijenjen za dizajn i 
obradu drvene grade 


iznosu od 19.132,31 kune. 
Sljedeći je korak proved- 
ba postupka javne nabave 
za izradu projektne do- 
kumentacije koji će Grad 
uskoro raspisati. Ova sred- 
stva i cijeli proces izrade te 
dokumentacije potrebni 
su za izradu glavnog pro- 
jekta i početak kasnijih 
radova na istom. - Tehno- 
loški centar drvne industrije 
bavit će se izradom proto- 
tipova drvenih elemenata 
te laboratorijskim ispitiva- 
njem mehaničkih i kemijskih 


VIŠEMILIJUNSKI PROJEKTI Uređenje korita potoka 


Nastavlja se veliki lepoglavski 
investicijski ciklus 
U suradnji s Hrvatskim vodama Grad kreće s radovima na 


uređenju korita potoka u Sestrancu i Vesi, a u planu su 1 ra- 
dovi na e SE u .. išincu ina potoku u Kamenici. 


U srijedu 4. rujna izaslan- 
stvo Hrvatskih voda koje 
su činili predstavnici Vod- 
nogospodarstvene isposta- 
ve za mali sliv Plitvica-Bed- 
nja iz Varaždina razgovarali 
su s gradonačelnikom Ma- 
rijanom Škvarićem o pla- 
niranim investicijama na 
gradskom području. Zajed- 
no s komunalnim redarom 
i predstavnicima mjesnih 
odbora obišli su potoke u 
Vesi, Sestrancu i Kamenici 
čiji će vodotoci u naredno 
vrijeme biti uređeni. Ra- 
dovi u Sestrancu započeli 
bi 23. rujna ove godine, a 
predmet zahvata je uređe- 
nje dionice korita potoka 
duljine 246 metara i Ulice 
Sestranec od kućnog broja 
18 do 81. Nakon regulacije 


korita, druga faza obuhva- 
tit će rekonstrukciju ceste i 
postavljanje betonskih ka- 
nalica za oborinsku odvod- 
nju koju će preuzeti Grad. 
Prije završnog sloja asfalta 
planira se napraviti kana- 
lizacijski sustav koji bi se 
povezao s centrom Lepo- 
glave, a time i s pročista- 
čem. Radovi na uređenju 
korita potoka u Vesi u du- 


svojstava različitih tipova 
drva.Naglasak je na inova- 
tivnom pristupu dizajnu, 
obradi i načinu primjene. Na 
površini veličine pet tisuća 
kvadratnih metara izgradit 
ćemo kompleks koji će se 
sastojati od kongresnog i la- 
bratorijskog dijela, radioni- 
ce, skladišta i sušare — rekao 
je gradonačelnik Marijan 
Škvarić. Prema  arhitek- 
tonskom troškovniku vri- 
jednost projekta Tehnološ- 
ki centar iznosi nešto više 
od 49 milijuna kuna. 


žini od 550 metara trebali 
bi početi tokom ove godine 
ili najkasnije na proljeće, a 
o detaljima tih radova mje- 
sni odbor obavijestit će sve 
građane koji uz potok ima- 
ju neke građevine. - Na- 
kon što izradimo projektnu 
dokumentaciju za radove na 
potoku Dunaj u Vulišincu i 
na potoku u Kamenici, na- 
rednih godina krenut ćemo 
u realizaciju tih projekata. 
Naravno da u ovaj plan ula- 
ze i potoci s pograničnih po- 
dručja. Uređenje korita ovih 
potoka ključno je za nastavak 
investicijskog ciklusa na tim 
područjima jer nakon toga 
kreću projekti javne rasvjete 
i sanacije cesta. Neke stvari 
moraju ići onim redoslijedom 
koji odredi struka i moraju 
biti usmjerene poboljšanju 
komunalnog standarda gra- 
đana - rekao je gradonačel- 
nik Marijan Skvarić. 

FOND ZA ZAŠTITU OKOLIŠA Projekt energetske učinkovitosti 


Velik interes građana za 
sufinanciranje fasada i 
stolarija 


Grad Lepoglava posljednjih nekoliko godina ulaže značajna materijalna 
1 administrativna sredstva u podizanje ekološke osviještenosti gradana. 


di 


Grad Lepoglava na na- 
tječaj Fonda za zaštitu oko- 
liša i energetsku učinko- 
vitost uspješno je prijavio 
projekt Povećanje energet- 
ske učinkovitosti u obitelj- 
skim kućama na području 
grada Lepoglave i time do- 
bio 1,205.887,50 kuna za 
provođenje tog projekta. 
Projektom je predviđeno 
subvencioniranje — zamje- 
ne postojeće ili ugradnja 
nove, energetski učinko- 
vite stolarije u obiteljske 
kuće (Fond - 35,73%, Grad 
- 10%) i subvencionira- 
nje izrade termofasada na 


obiteljskim kućama (Fond 
- 35,73%, Grad - 10%) na 
području grada Lepoglave. 

Sredinom srpnja u či- 
taonici Gradske knjižnice 
održana je i radionica za 
zainteresirane građane na 
kojoj su dobili sve potreb- 
ne informacije. Na temelju 
toga Grad je 13. kolovoza 
objavio javni poziv za sufi- 
nanciranje primjena mjera 
energetske = učinkovitosti 
u obiteljskim kućama na 
lepoglavskom području i 
to za ugradnju toplinske 
izolacije vanjskih zidova te 
ugradnju energetski učin- 


KAMENICA Pročistač otpadnih voda 


Kreće realizacija 1,2 milijuna 
kuna vrijednog projekta 


Zainteresirani izvođači radova obišli su lokaciju budućeg pročistača 
otpadnih voda u Kamenici. 


je  počet- 
kom lipnja gradonačelnik 
Marijan Skvarić potpisao 
Memorandum o razumi- 
jevanju s Agencijom za 
plaćanje u poljoprivredi, 


Nakon što 


ribarstvu i i ruralnom ra- 
zvoju za projekt pročista- 
ča otpadnih voda u Ka- 
menici, Grad je započeo 
s provedbom natječajne 
procedure PRAG koja se 


kovite vanjske stolarije. 
Nakon završetka natječaja 
12. rujna, povjerenstvo će 
razmotriti sve prijave te 
obilascima na terenu izvr- 
šiti uvid u točnost prijav- 
ljenih podataka u skladu s 
Pravilnikom o energetskoj 
učinkovitosti. - Ovo je prvi 
put da su sredstva od nekog 
projekta namijenjena samim 
građanima i da im je omogu- 
ćena direktna ušteda finan- 
cijskih sredstava - izjavio 
je gradonačelnik Marijan 
Škvarić. 


temelji na europskom Za- 
konu o javnoj nabavi. U 
srijedu 4. rujna održan je 
sastanak za objašnjavanje 
dokumentacije sa zainte- 
resiranim izvođačima koji 
su poslije razjašnjenja po- 
jedinih stavki iz natječaja 
obišli lokaciju u Kamenici 
na kojoj će se graditi pro- 
čistač. Posjet lokaciji bio 
je nužan kako bi svi po- 
tencijalni izvođači radova 
imali točan i jasan pregled 
u cijeli projekt u vrijedno- 
sti 1,2 milijuna kuna koje 
u potpunosti financira 
IPARD program. 

PRIJEVOZ UČENIKA Županijska skupština o 
novom modelu financiranja 


Do prosinca 

za autobusnu 
kartu 100, a za 
željezničku 30 kuna 


Sjednici je nazočio i gradonačelnik 
Lepoglave Marijan Škvarić koji se 
već godinama zalaže za besplatan 
prijevoz, posebice onih u pograničnim 
područjima koji će na prijevozu 
u četiri godine školovanja jednog 
djeteta uštedjeti 1 do 32.000 kuna. 


Vijećnici Županijske 
skupštine — Varaždinske 
županije, na  sjedni- 
ci sazvanoj po hitnom 
postupku, = raspravljali 
su o Odluci o kriteriji- 
ma i načinu financira- 
nja troškova prijevoza 
srednjoškolaca. Naime, 
prema Vladinoj odluci 
jedinicama područne 
(regionalne) samoupra- 
ve iz državnog proraču- 
na osiguravaju se sred- 
stva za prijevoz učenika 
koji pohađaju srednju 
školu na području žu- 
panije prema kriteriju 
75% cijene _ mjesečne 
učeničke karte za vlak 
te 75% cijene mjesečne 
učeničke karte za auto- 
bus s limitima, ovisno 
o udaljenosti od škole. 
Kako je novom odlu- 
kom Vlade o sufinan- 
ciranju —međumjesnog 
javnog = prijevoza za 
redovite učenike sred- 
njih škola u razdoblju 
rujan-prosinac 2013. 
godine znatno smanjen 
iznos financijskih sred- 
stava za sufinanciranje 
troškova prijevoza u 
odnosu na prethodno 
razdoblje, odlukom 
Skupštine predložen je 
novi iznos sufinancira- 


nja učenika za trošak 
prijevoza autobusom u 
iznosu od 100 kuna, a 
trošak prijevoza vlakom 
u iznosu od 30 kuna. 
Inače, obveze plaćanja 
oslobođeni su učenici 
koji su korisnici stalne 
pomoći i ostalih pomo- 
ći, u skladu s posebnim 
propisima o socijalnoj 
skrbi. Pravo na sufinan- 
ciranje ostvaruju učeni- 
ci koji su redovito upi- 
sali i pohađaju srednju 
školu u školskoj godini 
2013./2014. i kupuju 
mjesečnu učeničku kar- 
tu za autobus ili vlak, 
a udaljenost od mjesta 
prebivališta, — odnosno 
boravišta do mjesta ško- 
le iznosi im više od pet 
kilometara. Izvanrednoj 
sjednici prisustvovao je i 
gradonačelnik Lepogla- 
ve Marijan Škvarić koji 
se već godinama zalaže 
za besplatan prijevoz 
koji će svim obiteljima 
rasteretiti kućni budžet, 
a posebice onima u po- 
graničnim — područjima 
koji će na prijevozu u 
četiri godine školovanja 
jednog djeteta uštedjeti 
i do 32.000 kuna. 

DRUGA SJEDNICA GRADSKOG VIJEĆA 


Upitna realizacija projekta Društveni dom u 
Kameničkom Podgorju 


Vijećnici HDZ-HSS-HSP-a s dnevnog reda skinuli ugovor o darovanju zemljišta župe Kamenica 


Gradu Lepoglavi. 


Nakon = konstituirajuće 
sjednice Gradskog vijeća 
grada Lepoglave i izbora 
Zeljka SŠoštarića za pred- 
sjednika tog tijela, u četvr- 
tak 1. kolovoza sazvana je 
druga sjednica Vijeća. 

Prije sjednice vijećnici su 
pismeno obavijestili pred- 
sjednika Vijeća o osnivanju 
Klubova vijećnika. Uime 
Kluba — HDZ-HSS-HSP-a 
članove čine Željko Breš- 
ki, Robert Dukarić, Valent 
Kelemen, Željko Šoštarić, 
Alojz Špičko, Gordana Vr- 
tar, Anka Žulić i Robert 
Maček kao predsjednik. U 
Klubu vijećnika HNS-LIBE- 
RALNI DEMOKRATI pred- 
sjedničku funkciju vrši Zo- 
rislav Rodek, a članovi su 
Zlatko Hehet, Marija Ribić 
i Stjepan Kapustić. 

Prilikom izglasavanja 
dnevnog reda  predsjed- 
nik Kluba vijećnika HDZ- 
HSS-HSP-a Robert Maček 
tražio je da se izbaci točka 
kojom se predlaže prihva- 
ćanje darovanja zemljišta 
kameničke župe svetog 
Bartola Gradu Lepoglavi. 
Na spomenutom zemljištu 
u Kameničkom Podgorju 
Grad je nedavno izgradio 
dječje igralište te je Maček 
smatrao da se najprije mo- 
raju utvrditi sve formal- 
nosti oko njegove gradnje 
i kako ugovor o darivanju 
mora proći Odbor za Statut 
i Poslovnik što su gradske 
službe odbacile pozivajući 
se na zakonske odredbe. 
Vijećnici iz redova oporbe 
(HNS-SDP-HSU)  usproti- 
vili su se tome smatrajući 
da nema ničeg spornog u 
prihvaćanju darovnice i da 
se ta točka odnosi samo na 
prihvaćanje darovanog ze- 
mljišta, a ne na izgradnju 
igrališta. - Samo odugovla- 
čenje oko darovnice stvorit će 
velike probleme jer se projekt 
izgradnje društvenog doma 
u Podgorju neće moći na vri- 
jeme realizirati - objasnio je 
Zorislav Rodek (HNS). Na 
aktualnom satu vijećnici su 
postavljali upite predstav- 
nicima grada o projektima 
na gradskom području. 
Tako je Roberta Dukarića 
(HDZ) zanimalo u kojoj je 
fazi sanacija klizišta u Viš- 
njici i posebice u Zalužju. 


Zamjenik gradonačelnika 
Hrvoje Kovač objasnio je da 
se trenutno radi na sanaciji 
klizišta kod Križanca po pi- 
tanju sigurnosti u prometu. 
S obzirom na to da je to žu- 
panijska cesta, u dogovoru 
s direktorom Osonjačkim 
obišli su teren i umjesto da 
se krene u sanaciju samog 
klizišta, odlučili su da je 
tehnički najbolje i najispla- 
tivije rješenje za Grad da se 
ta prometnica okolno po- 
makne što je već i učinjeno. 
Sad se čeka da ŽUC nastavi 
postupak asfaltiranja te di- 
onice koja je trenutno pro- 
hodna. - Drago mi je da smo 
u dogovoru s mještanima i 
mjesnim odborom našli znat- 
no bolje financijsko i tehničko 
rješenje čime smo osigurali 
više sredstava za druga kliz- 
išta na gradskom području - 
istaknuo je Kovač. Ovisno 
o raspisivanju natječaja i 
visini planiranih troškova 
sanacije moguće je sanirati 
i više od jednog klizišta ove 
godine, a onda u dogovoru 
s Gradskim vijećem plani- 
rati veća sredstva za budu- 
će sanacije jer su se otvorila 
brojna klizišta od kojih je 
desetak kritičnih. Nažalost, 
nema dovoljno sredstava za 
sve, ali u dogovoru sa stru- 
kom određeni su prioriteti 
među kojima je i ono u Ka- 
meničkom Podgorju. 

Željko Breški (HSP) upi- 
tao je o Odluci o isplati re- 
gresa službenicima Jedin- 
stvenog upravnog odjela i 
nadovezao se na Vladinu 
odluku od prošle godine ko- 
jom se svim službenicima i 
namještenicima ukida re- 
gres za godišnjii i božićnica. 
Na to je pročelnica Odjela 
Gordana Mošmondor izja- 
vila da se na službenike u 
jedinicama lokalne samou- 


prave ne primjenjuju kolek- 
tivni ugovori niti zakoni i 
drugi akti koji se odnose na 
državne službenike. Osim u 
dijelu koeficijenata za obra- 
čun plaća. Sve ostalo regu- 
lirano je Pravilnikom o pla- 
ćama i drugim primanjima i 
Pravilnikom o unutarnjem 
ustrojstvu. Gradonačelnik 
je dužan omogućiti isplatu 
određenih primanja službe- 
nicima do visine neoporezi- 
vog dohotka. - Prošle godine 
bio je upravni nadzor te smo 
morali dostaviti naše inter- 
ne akte i na isto upravna in- 
spekcija Ministarstva uprave 
nije imala nikakve primjedbe 
- izjavila je pročelnica Moš- 
mondor. 

Predsjednik Vijeća Željko 
Šoštarić (HSS) priupitao 
je zamjenika gradonačel- 
nika o donacijama koje 
Grad transferira TKIC-u te 
ga zanima zašto se za tri 
mjeseca TKIC-u isplatilo 
260.000,00 kuna te zašto 
ta sredstva ne ulaze pod 
redovite djelatnosti. Za- 


Lepeglayski 


mjenik gradonačelnika Hr- 
voje Kovač izjavio je da je 
u dogovoru s pravnicima i 
državnom revizijom nađe- 
no rješenje da se financira- 
nje TKIC-a vrši projektno, a 
ne više procesno te se tako 
Gradu dostavljaju projekti 
po kojima TKIC ostvaruje 
prihode u koje su uključe- 
ni troškovi provođenja ak- 
tivnosti, manifestacija te 
troškovi hladnog pogona. 
Na to je predsjednik Vije- 
ća najavio štednju po tom 
pitanju jer smatraju da se 
za potrebe TKIC-a izdvaja 
previše sredstava.  Vijeć- 
nik Valent Kelemen (HSS) 
osvrnuo se na izgradnju 
nogostupa u Kameničkom 
Podgorju koja je započela 
još prošle godine. U među- 
vremenu su radovi usporili 
i zanimalo ga je hoće li oni 
biti završeni u određenom 
roku. Također je ukazao na 
greške na jednoj dionici no- 
gostupa. Zamjenik grado- 
načelnika istaknuo je da su 
radovi, s obzirom na plani- 


rane dionice nogostupa, još 
uvijek unutar svih gabarita 
i da nema razloga da se on 
ne završi u zadanom roku. 
Također, sa stručnim služ- 
bama obišli su dio nogos- 
tupa koji je neadekvatno 
napravljen te će u dogovoru 
s nadzornim inženjerom 
uputiti notu prigovora jer 
se nogostup neće preuzeti 
ako se ne saniraju ošteće- 
nja. Nastavak izgradnje 
nogostupa u Kameničkom 
Vrhovcu kreće odmah na- 
kon završetka radova u Mi- 
hanovićevoj ulici. Vijećnika 
Roberta Mačeka (HDZ) 
zabrinuli su prigovori gra- 
đana o lošem održavanju 
groblja na gradskom po- 
dručju od strane IVKOM-a 
te je pozvao komunalnog 
redara da obiđe situaciju na 
terenu. Zamjenik gradona- 
čelnika napomenuo je da 
su obaviješteni o lošem tre- 
tiranju korova na groblji- 
ma te čekaju na sastanak s 
predstavnicima  IVKOM-a 
kako bi čim prije riješili taj 
problem. Na kraju sjednice, 
tema rasprave bila je točka 
preporuka kojom predsjed- 
nik Gradskog vijeća predla- 
že gradonačelniku da u ra- 
zumnom roku, a najkasnije 
do treće sjednice Gradskog 
vijeća, udovolji zahtjevu 
predsjednika Vijeća te mu 
u gradskoj zgradi dodijeli 
radnu prostoriju podobnu i 
opremljenu za rad na poslo- 
vima koje obavlja u skladu s 
odredbama Zakona, Statu- 
ta i Poslovnika grada. 


Lepeglavski 


Odana počast poginulima 
u Domovinskom ratu 


Vijenci su tradicionalno položeni kod spomen-obilježja u 
Lepoglavi, Kamenici i Višnjici. 


U povodu Dana domo- 
vinske zahvalnosti i Dana 
branitelja uvijek se sje- 
ćamo onih koji danas ne 
mogu biti sa svojim obi- 
teljima jer su život dali za 
slobodnu Hrvatsku. Njima 
su u znak vječne hvale u 


STOŽER ZAŠTITE I SPAŠAVANJA Izabrani novi članovi 


ponedjeljak 5. kolovoza 
roditelji i rodbina poginu- 
lih branitelja, predstavnici 
braniteljskih udruga, gra- 
da Lepoglave, Gradskog 
vijeća i političkih stranaka 
kod centralnog križa na 
gradskom groblju položi- 


li vijence i upalili svijeće. 
Predstavnike grada Lepo- 
glave predvodio je zamje- 
nik gradonačelnika Hrvoje 
Kovač koji se prigodnim 
riječima obratio okupljeni- 
ma prije samog polaganja 
vijenaca. 


Hrvoje Kovač novi je 
načelnik lepoglavskog 
Stožera zaštite i 
spašavanja 

Zadaća Stožera je stručna potpora gradonačelniku u ru- 
kovođenju 1 koordiniranju operativnim snagama zašti- 


te i spašavanja grada Lepoglave s ciljem sprečavanja, 
ublažavanja i otklanjanja posljedica prirodnih 1 drugih 


velikih nesreća. 


Gradsko vijeće grada Le- 
poglave izabralo je nove 
članove Stožera zaštite i 
spašavanja kojim, u skla- 
du sa Zakonom, rukovodi 
zamjenik gradonačelnika 
Hrvoje Kovač kao načelnik 
Stožera. Članovima Stože- 
ra imenovani su i Boris Di- 
vjak, Marijana Rogina, Zo- 
ran Horvat, Petar Županić, 
Zoran Happ, Dražen Posa- 
vec, Kristijan Kostanjevec 
i Mario Musulin. Zadaća 


Stožera je stručna potpora 
gradonačelniku u rukovo- 
đenju i koordiniranju ope- 
rativnim snagama zaštite 
i spašavanja grada Lepo- 
glave s ciljem sprečavanja, 
ublažavanja i otklanjanja 
posljedica prirodnih i dru- 
gih velikih nesreća. Stožer 
čine rukovodeći službenici 
koji se zaštitom i spašava- 
njem bave kao redovnom 
djelatnošću, a u lepoglav- 
skom Stožeru to su pred- 


stavnici Policijske postaje 
Ivanec, Doma zdravlja Va- 
raždinske županije, Vatro- 
gasne zajednice grada Le- 
poglave, Zapovjedništva 
civilne zaštite, Područnog 
ureda za zaštitu i spašava- 
nje Varaždin, Kaznionice u 
Lepoglavi, Crvenog križa 
Ivanec i Hrvatske gorske 
službe spašavanja — stani- 


ca Varaždin. 

GRADSKI SAVJET MLADIH Potrebe mladih u 


Lepoglavi 


Inicirana izrada 
novog Gradskog 
programa za mlade 


U izradu novog Gradskog programa za 
mlade uključit će se srednjoškolci, studenti 
te zaposleni i nezaposleni mladi. 


Članovi Savjeta mladih 
grada Lepoglave krenuli 
su u izradu novog Grad- 
skog programa za mlade, 
strateškog dokumenta koji 
definira gradsku politiku 
za mlade, a koji će biti sa- 
stavni dio Gradske razvoj- 
ne strategije. Prvi Gradski 
program za mlade kreiran 
je još 2007. godine i na- 
kon pet godina provedbe, 
prema izvornom nacrtu, 
rade se modifikacije istog 
kako bi bolje definirao 
nove trendove, stavove, 
potrebe, aspiracije i po- 
tencijale koji mladi imaju 
danas na području grada 
Lepoglave. Izradu je inici- 
rao gradski Savjet mladih, 


a ono važno kod ove ini- 
cijative jest da će većinu 
članova radne skupine či- 
niti upravo mladi iz Lepo- 
glave okupljeni oko lokal- 
nih organizacija mladih. 
Nakon uvodnog sastanka 
sljedeći je korak formira- 
nje radnih skupina i pro- 
ces istraživanja potreba i 
problema mladih u Lepo- 
glavi koji će se provoditi 
na području Višnjice, Ka- 
menice, Zarovnice i Lepo- 
glave. Na taj način Gradu 
je lakše usvajati i provo- 
diti strategije koje dolaze 
upravo od krajnjih kori- 
snika jer takvi dokumenti 
onda najbolje opisuju pro- 
bleme ciljane skupine. 


HRVATSKE ŽELJEZNICE Ponovno upitno prome- 


tovanje vlakova 


Grad protiv 


ukidanja 


željezničkih linija 

Zbog neisplativosti HŽ ukida dvije linije 
na relaciji Varaždin - Golubovec. Iz Grada 
je poslan službeni dopis Upravi tvrtke da 
se spriječi ukidanje ovih važnih linija. 


U prijedlogu  Voznog 
reda za 2013./2014. godi- 
nu naš će grad, kao i oko- 
lica, ostati bez dviju vrlo 
važnih linija nedjeljom i 
praznikom. Riječ je o vla- 
ku 3502 koji iz Varaždi- 
na polazi u 10,17 sati za 
Golubovec te vlaku 3509 
koji kreće iz Golubovca 
i u 12,05 iz Lepoglave 
vozi za Varaždin. Grad je 
iskazao negodovanje HZ- 
ovom odlukom ukidanja 
tih linija zbog racionaliza- 


GRADSKI VIJEĆNICI 


cije troškova i mjera šted- 
nje jer su te linije važne 
za posjete bolnici, rodbi- 
ni, ali i za studente. S ob- 
zirom na to da su ukinute 
brojne autobusne linije, u 
Gradu smatraju da će se 
ovim ukidanjem vlakova 
naš kraj doslovno isključi- 
ti iz javnog prometa te je 
službenim dopisom ape- 
lirao na Upravu HŽ-a da 
spriječi ukidanje spome- 
nutih linija. 


Obuka za rad na 
tablet računalima 


Novi gradski vijećnici Lepoglave osposo- 
bljavali se za uporabu tableta. 


Nakon  konstituirajuće 
sjednice Gradskog vijeća, 
održana je informatička 
radionica na kojoj su se 
novi vijećnici osposoblja- 
vali za uporabu tablet ra- 
čunala koje su službeno 
zadužili. Preko tableta 


će im stizati materijali za 
sjednice Vijeća, odluke i 
zaključci gradonačelnika, 
a njima će biti i u izravnoj 
vezi s gradskim službama, 
ustanovama, = udrugama 
civilnog društva, ali i gra- 
danima. 

PROGRAM JAVNIH RADOVA Mjere za dugotraj- 


no nezaposlene 


Grad nastavlja sa 
zapošljavanjem 


sugrađana 


Od 19. kolovoza s radom započinje devet 
novih djelatnika u sklopu Programa javnih 


radova. 


U srijedu 14. kolovoza 
u lepoglavskoj Gradskoj 
vijećnici budući djelatni- 
ci javnih radova potpisali 
su ugovore o privreme- 
nom zaposlenju. Na te- 
melju Programa obavljat 
će poslove uređenja i 
održavanja javnih površi- 
na te uređenja poslovnih 
prostora koje koristi grad. 
Potpisnici ugovora, koji su 
u evidencijama Hrvatskog 
zavoda za zapošljavanje 


zabilježeni kao nezapo- 
sleni duže vrijeme, slje- 
dećih šest mjeseci brinut 
će se o starijim osobama 
na području grada i radit 
će na komunalnim po- 
slovima. Na potpisivanju 
ugovora prisustvovao je i 
zamjenik gradonačelnika 
Hrvoje Kovač koji im je 
objasnio Program javnih 
radova i način na koji će 
obavljati poslove u surad- 
nji s tvrtkom LOMI d.o.o. 


GERONTOLOŠKA SLUŽBA Zaposlene dvije nove 


djelatnice 


Nastavak gradskog 
programa skrbi za 
starije i nemoćne 


Vodeći se izmjenama 


u socijalnoj politici 


Grada, nastoji se revidirati gerontološka 


služba kako bi 
potrebama na terenu. 


U gradskoj 
održan je sastanak s ci- 
ljem upoznavanja djelat- 
nica gerontološke službe 
s pravima i obvezama ko- 
risnika Programa pomoći 
starijim osobama kojih na 


vijećnici 


lepoglavskom = području 
postoji 50-ak. Ujedno je 
najavljena — modifikacija 
tog socijalnog programa 
koja će osigurati pravedni- 


odgovarala 


stvarnim 


ji, jednostavniji i bolji su- 
stav pomoći starijima. Ina- 
če, ovaj program pomoći 
starijim osobama  izva- 
ninstitucionalni je oblik 
pomoći osobama koje se 
nalaze u otežanom soci- 
jalno-zaštitnom položaju 
koje samostalno ne mogu 
udovoljavati osnovnim ži- 
votnim potrebama. 


Lepeglayski 


GOSPODARSTVO Kreditna linija Poduzetnik 2 


Gradske antirecesijske 
mjere za poduzetnike 


Zbog malog interesa lepoglavskih poduzetnika, ponov- 
no raspisan program za sufinanciranje kamatne stope. 


Shodno potporama koje 
Grad Lepoglava definira 
za razvoj gospodarstva i 
poduzetništva, = raspisan 
je javni poziv za program 
Poduzetnik 2. - Ovim pro- 
gramom potičemo razvoj 
malog poduzetništva stva- 
ranjem povoljnih uvjeta za 
kreditiranje tih subjekata. 
Sredstva za bespovratne 
pomoći za poticanje razvoja 


gospodarstva preko tog pro- 
grama osigurana su u pro- 
računu Grada Lepoglave u 
ukupnom iznosu od 100.000 
kuna — objasnio je grado- 
načelnik Marijan Škvarić. 
Nositelj programa je Grad 
Lepoglava, a kao korisnici 
definiraju se obrti, mala 
i srednja trgovačka druš- 
tva, zadruge,  profitne 
ustanove, fizičke osobe u 


HOLCIM Budući projekti lokalnog značaja 


Novi predsjednik Uprave 
tvrtke Holcim nastavlja 
suradnju s Gradom 


Gradski su se dužnosnici upoznali s novim predsjednikom 
Uprave tvrtke Holcim u Hrvatskoj Al 


=, Prsa 


Od 1. 


srpnja tvrtka 
Holcim ima novog pred- 
sjednika Uprave, Alana 
Šišinačkog, s kojim su 
gradonačelnik — Marijan 
Škvarić i njegov zamje- 
nik Hrvoje Kovač raz- 
govarali o planiranim 
aktivnostima i drugim 
mogućnostima suradnje 


između Grada i Holci- 
ma. Reciklažno dvori- 
šte, staze, nogostupi i 
prometnice od valjanog 
betona, = iskorištavanje 
zapuštenih parcela u vla- 
sništvu tvrtke, suradnja 
s organizacijama civil- 
nog društva i Mjesnim 
odborom Očura neke su 


slobodnim zanimanjima i 
obiteljska poljoprivredna 
gospodarstva. Procedura 
za tu kreditnu liniju ista 
je kao i za klasičan kredit. 
Razlika je samo u sufinan- 
ciranju kamatne stope od 
Grada i to 2% za uslužne 
djelatnosti i 4% za proi- 
zvodne djelatnosti. Rok za 
podnošenje prijava je 31. 
listopada 2013. godine. 


anom Šišinačkim. 


od tema kojih su se do- 
takli. Raspravljali su i o 
parcelama u vlasništvu 
Holcima koje se mogu 
iskoristiti za nešto kon- 
kretnije osim za košnju. 
Najesen će se ponovno 
sastati i dogovoriti kon- 
kretnije aktivnosti na 
zajedničkim projektima. 


Obavijest o uređivanju zemljišta 


U skladu s Odlukom o 
komunalnom redu grada 
Lepoglave mole se vlasni- 
d-posjednici zemljišta uz 
javne puteve da ih u što 
kraćem roku urede. Tako- 
đer, dužni su redovito odr- 


žavati ta zemljišta na način 
da odstrane korov, šikaru i 
drugo raslinje. Uz to, mora- 
ju ukloniti stabla i krošnje 
stabala koje prelaze cestov- 
no zemljište jer onemogu- 
ćuju prometnu vidljivost 


automobilima, strojevima 
i ostaloj mehanizaciji naro- 
čito prilikom radova zim- 
ske službe. Za nepoštivanje 
spomenutih obveza za neo- 
dgovorne vlasnike predvi- 
dene su novčane kazne. 


Lepoglayski 


NOVE ZAKONSKE OBVEZE Financijsko rasterećenje građana 


Ukida se naknada za 
priključenje na vodovod i 
kanalizaciju 


Donošenjem Zakona o izmjenama i dopunama Zakona o 
vodama 1 Zakona o financiranju vodnog gospodarstva doš- 
lo je do niza promjena u reguliranju vodnog gospodarstva. 


Izmjene Zakona stupile su 
na snagu 18. svibnja ove go- 
dine, a posebno je važna ona 
o ukidanju plaćanja naknade 
za priključenje na komunal- 
ne vodne građevine, odno- 
sno za vodu i kanalizaciju. 
Jedinice lokalnih samoupra- 
va dužne su u roku od šest 


mjeseci od stupanja Zakona 
na snagu staviti izvan sna- 
ge Odluku o priključenju 
koja se odnosi na uvođenje, 
obračun i naplatu naknade 
za priključenje. Zbog toga je 
Gradsko vijeće grada Lepo- 
glave na svojoj drugoj sjed- 
nici donijelo Odluku kojom 


se više ne plaća naknada 
za priključenje građevina i 
drugih nekretnina na ko- 
munalne vodne građevine. 
Naknada za priključenje na 
vodovod i kanalizaciju ne- 
davno je, ovisno o veličini 
objekta, iznosila minimalno 
1.800 kuna. 


GRADSKI PARK Uređenje šetnice 


Uskoro nova šetnica od 
valjanog betona 


Nova će šetnica omogućiti roditeljima s djecom 1 osobama 


s otežanim kretanjem | 


Gradska uprava ne staje s 
uređenjem gradskog parka. 
Kako bi roditelji s djecom 
i osobe s otežanim kreta- 
njem mogle lakše kroz park 
do igrališta, Doma kulture 
i igrala za djecu, pozvani 
su predstavnici tvrtke Hol- 
cim da zajednički s Gradom 
nađu rješenje za šljunčanu 


šetnicu parka. Umjesto po- 
pločavanja puta tlakavcima, 
stručnjaci iz Holcima pred- 
ložili su valjani beton koji 
je povoljniji u proizvodnji 
i održavanju, jednostavan 
je za ugradnju i ekološki 
prihvatljiv. Također, takav 
je beton otporan na požar, 
mraz i sol. Holcim će pripre- 


Podijeljeni poticaji za četiri 
obiteljska poljoprivredna 
gospodarstva 


Do kraja godine Grad će zaprimati projekte u sklopu Pro- 
grama poticanja poljoprivredne proizvodnje 1 ruralnog ra- 
zvoja za 2013. godinu. 


Po prijedlogu Povjeren- 
stva za poljoprivredu i ru- 
ralni razvoj gradonačelnik 
Marijan Škvarić donio je Od- 
luku o isplati gradskih poti- 
caja za razvoj poljoprivredne 
proizvodnje. Tom odlukom 
odobrava se isplata bespo- 
vratnih novčanih sredstava 
obiteljskim poljoprivrednim 


gospodarstvima na područ- 
ju Lepoglave kojima se po- 
tiče stočarska i peradarska 
proizvodnja te edukacija 
poljoprivrednika. U skladu 
s time OPG-i dostavljaju 
svoje projekte tokom cijele 
godine, a do sada je uku- 
pno podijeljeno 3.380 kuna. 
Sredstva za to osigurana su 


akšu prohodnost kroz gradski park. 


miti tehnološko rješenje, a 
onda slijede radovi u surad- 
nji s Gradom. Materijal će 
se koristiti iz Očure, a takav 
valjani beton ispunjavat će 
i glavni cilj - omogućiti oso- 
bama s otežanim kretanjem 
lakšu prohodnost kroz park. 


u proračunu unutar stavke 
Sufinanciranje projekata in- 
dividualnih seljačkih gospo- 
darstava. Grad Lepoglava od 
2003. godine daje poticaje 
za poljoprivrednu proizvod- 
nju, a samo ove godine za 
bespovratnu novčanu po- 
moć izdvaja 190.000 kuna. 

MALI PARK Proširenje javne rasvjete 


Postavljena 

javna rasvjeta u 
lepoglavskom parku 
i Gornjoj Višnjici 

Radoviu iznosu od 19.262 kune financirani 
su iz gradskog proračuna. 


Prema Programu građe- 
nja objekata i uređaja ko- 
munalne infrastrukture za 
ovu godinu, postavljena 
je mreža javne rasvjete u 
malom parku na dionici 
od restorana prema pošti. 


Djelatnici tvrtke Elektro 
Golub ugradili su četiri 
svjetiljke na aluminijskim 
antivandal stupovima koje 
su namijenjene za rasvje- 
tu parkovnih površina i 


šetnica. Radove u iznosu 
od 19.262 kune financi- 
rao je Grad Lepoglava u 
sklopu projekta proširenja 
javne rasvjete u mjesnim 
odborima. Na _ temelju 
istog projekta postavljena 
je javna rasvjeta i na po- 
dručju Gornje  Višnjice, 
točnije kod zaselka Ku- 
deljnjaki-Hudini gdje se 
sad nalazi šest novih ra- 
svjetnih tijela. 


MIHANOVIĆEVA Nogostup s cestovnom odvodnjom 


Završen projekt 
Podizanje sigurnosti 
djece u prometu 


Uz pomoć Ministarstva, Grad je završio 
radove na novom nogostupu vrijedne 


360.000 kuna. 


U Ulici Antuna Mihano- 
vića u centru grada zavr- 
šeni su radovi na nogos- 
tupu dužine 308 metara, 
točnije završen je projekt 
Podizanje sigurnosti djece 
u prometu. U okviru rado- 
va izvedena je cestovna 
odvodnja i  izmještanje 
nadzemne niskonaponske 
mreže. Cjelokupni radovi 
na nogostupu i na cestov- 
noj odvodnji vrijedni su 
360.000 kuna, od čega je 
Ministarstvo regionalnog 


a i. > 


razvoja i fondova Europ- 
ske unije sufinanciralo iz- 
gradnju sa 140.000 kuna. 
Spomenuti projekt Grad je 
aplicirao prema Programu 
održivog razvoja lokalne 
zajednice u 2013. godini 
kojim se jedinice lokal- 
nih i područnih samou- 
prava potiče na svrhovito 
korištenje sredstava ula- 
ganjem u gospodarstvo, 
infrastrukturu i cjelokupni 
razvoj. 

KOMUNALNI RADOVI Program tekućeg održavanja 


Intenzivni radovi na 
gradskom području 


Između ostalog, radi se na održavanju cesta 
i javne rasvjete. 


Radovi na tekućem odr- 
žavanju na cijelom grad- 
skom području koji podra- 
zumijevaju manje sanacije, 
iskope odvodnih kanala, 
porezivanje  makadamskih 
puteva i ugradnju nasipnog 
materijala na ceste prema 
potrebi, u punom su zama- 
hu zbog skorašnjih berbi. 
U sklopu održavanja u Se- 
strancu je probijena cesta 
prema vodospremi i time je 
povezana s cestom prema 
Spacima u Šumecu. U Muri- 
ćevcu su završeni radovi na 
šumskom putu Osoje i na 
lokaciji kapelica - Selščak 
koje su inicirali mještani u 
dogovoru s Mjesnim od- 
borom Očura. U Crkovcu 
je evidentiran problem na 


županijskoj prometnici od 
Lepoglave prema Crkovcu 
zbog čega se više ne vide 
bankine što otežava nor- 
malno prometovanje. Na 
inicijativu Grada djelatnici 
Županijske uprave za ce- 
ste porezali su raslinje uz 
tu prometnicu. Također, 
stupovi za struju obrasli 
su drvećem i predstavljaju 
problem tijekom zimskih 
razdoblja. U dogovoru s 
HEP-om Grad će nastojati 
čim prije riješiti taj problem. 
Prema zahtjevima Mjesnog 
odbora _Bednjica uređen 
je makadamski spoj puta 
Bednjice s dijelom Cvetlina. 
Djelatnici LOMI-ja odradili 
su porezivanje grana i nasip 
kamenog materijala. 


POTOK VES Uređenje korita 


Hrvatske vode u 
cijelosti financiraju 
radove 


Vlasnici zemljišta uz potok suglasni s 
projektom uređenja potoka 


S ciljem skorašnjeg počet- 
ka radova na uređenju kori- 
ta potoka Ves, Mjesni odbor 
Lepoglavska Ves u nedjelju 
8. rujna organizirao je zbor 
građana. Vlasnici zemljišta 
uz lokaciju potoka okupili 
su se kako bi im gradona- 
čelnik Marijan Škvarić obja- 
snio tijek izvođenja radova 
i što se od njih očekuje te 
im objavio da projekt u pot- 
punosti financiraju Hrvat- 
ske vode. Na kraju rasprave 
potpisali su izjave kojima 
je svaki vlasnik upoznat s 
planom radova na projektu 


,Uređenje potoka Ves“ te 
time dopuštaju da Hrvatske 
vode, odnosno njihov izvo- 
dač radova izvrši sve po- 
trebne radove (škarpiranje, 
postavljanje kamenih oblo- 
ga i rušenje raslinja). Kako 
bi definirali daljnje korake, 
vlasnici su zajedno s grado- 
načelnikom obišli lokaciju 
potoka. Sve potpisane izja- 
ve koje su dodatna garanci- 
ja da su svi vlasnici suglasni 
s radovima, gradonačelnik 
je odnio u Hrvatske vode 
kako bi požurio radove. 


Lepeglayski 


PROSTORNI PLAN Izmjene i dopune 


Novi Prostorni plan grada 
Lepoglave vrijedit će za 
naredne četiri godine 


S predstavnicima Županijskog zavoda za prostorno ure- 
denje definirana završna faza novog nacrta Prostornog 
plana. 


pe 
U sklopu izmjena i do- 
puna Prostornog plana 
uređenja grada Lepoglave, 
u utorak 3. rujna održan 
je drugi sastanak s ravna- 


teljem Županijskog zavo- 
da za prostorno uređenje 
Davorinom Gregurinčićem 
i Tanjom Martinec. Grado- 
načelnik Marijan Škvarić 


sastao se s njima kako bi 
dogovorili termine javne 
rasprave koja bi bila otvo- 
rena za sve građane i time 
definirali završnu fazu na- 
crta novog Prostornog pla- 
na. U skladu sa Zakonom 
o prostornom uređenju i 
gradnji Prostorni plan je 
dokument prostornog ure- 
đenja kojim se određuje 
svrhovita organizacija, ko- 
rištenje i namjena prosto- 
ra te mjerila i smjernice za 
uređenje prostora grada. 
Takav je dokument jedan 
od najvažnijih dokumena- 
ta koji imaju svi gradovi, a 
na temelju njega planira se 
dugoročni razvoj grada. 


KAMENIČKI VRHOVEC Izvanredno održavanje županijske ceste 


Završen nogostup do 
kapelice u Kameničkom 


Vrhovcu 


U dogovoru sa Županijskom upravom za ceste kreće se 
u izvođenje druge Jaz neo roba do dže isko mosta. 


Radovi na nogostupu 
u Kameničkom Vrhovcu 
opet su u punom zamahu. 
Nakon što su postavljeni 
rubnici na toj dionici, pro- 
vedeno je završno asfal- 
tiranje i time se riješio 
sigurnosni problem  ško- 
laraca i ostalih pješaka do 
kapelice. Nakon prve faze 
i u dogovoru sa Županij- 
skom upravom za ceste, 
krenulo bi se u nastavak 
radova na toj dionici do 
Roginova mosta kako je i 
planirano. Projekt uređe- 
nja ceste sodvodnjom i ka- 
nalizacijom u dužini od tri 
kilometra na dionici Vuli- 
šinec - Kamenički Vrhovec 
Grad Lepoglava provodi u 
suradnji sa Županijskom 
upravom za ceste. Vrijed- 
nost investicije procijenje- 
na je na 3 milijuna kuna od 
čega 25% iznosa financira 
Grad, a ostatak ŽUC. 


Lepeglavski 


ELOREE Trg bana Jelačića u znaku 17. Međunarodnog festivala čipke 


e ve 


Čipka 1 Cip 


karstvo u središtu 


pažnje glavnoga grada 

Uz brojne a posjetitelje, s programom čipkar- 
skog festivala upoznale su se i zamjenica gradonačelnika 
Zagreba Sandra Švaljek i pomoćnica ministrice kulture 
Vesna Jurić Bulatović koje su u društvu gradonačelnika 
Marijana Škvarića obišle izložbeni prostor. 


Pod visokim pokrovitelj- 
stvom predsjednika Repu- 
blike Hrvatske Ive Josipovi- 
ća od 19. do 22. rujna bit će 
održavan 17. Međunarodni 
festival čipke posvećen čip- 
karstvu i djeci. Program naj- 
većeg čipkarskog događaja 
u Hrvatskoj u subotu 31. 
kolovoza službeno je pred- 
stavljen na Trgu bana Josipa 
Jelačića u Zagrebu privu- 
kavši velik broj Zagrepčana 


i turista. Toga je dana, od 9 
do 15 sati, Jelačićev trg bio 
u znaku Lepoglave i njenog 
čipkarskog festivala. Uz le- 
poglavske čipkarice koje su 
predstavile bogatstvo i lje- 
potu lepoglavske čipke uvr- 
štene na UNESCO-vu listu 
nematerijalne kulturne ba- 
štine, Festival je na glavnom 
zagrebačkom trgu najavila 
i Limena glazba Lepoglava. 
Učeničke zadruge, obiteljska 


poljoprivredna = gospodar- 
stva i udruge s područja gra- 
da Lepoglave predstavili su 
bogatu tradicijsku baštinu i 
jedinstvenosti lepoglavskog 
kraja. Gosti su uživali i u 
tradicijskim jelima lepoglav- 
skog kraja, nabavili festival- 
ski program te dobili ostale 
informacije o samom Festi- 
valu te o mogućnostima i na- 
činima dolaska u Lepoglavu 
za vrijeme njegova trajanja. 
Sadržaji čipkarskog festivala 
privukli su i zamjenicu gra- 
donačelnika Zagreba Sandru 
Švaljek i pomoćnicu mini- 
strice kulture Vesnu Jurić 
Bulatović koja je u društvu 
gradonačelnika Marijana 
Škvarića obišla štandove. 
Inače, predstavljanje  čip- 
karskog festivala održano 
je istoga dana u poslijepod- 
nevnim satima i u Ludbre- 
gu gdje se okupio velik broj 
hodočasnika na vjerskoj ma- 
nifestaciji Deset dana Svete 
nedjelje. 

Svi zainteresirani za do- 
lazak na čipkarski festival 
detaljne informacije mogu 
potražiti na mrežnim strani- 
cama Festivala www.cipkar- 
ski-festival.com 


AGRO-TURISTIČKI KLASTER LEPOGLAVA Jačanje poslovne konkurentosti 


Klaster ponovno povukao 


državna sredstva 


Za izradu tiskanog i internetskog kataloga proizvoda Kla- 
ster dobio 65.000 kuna. 


Udruga — Agro-turistički 
klaster Lepoglava sredinom 
mjeseca lipnja prijavila je 
projektni prijedlog naziva 
Razvoj novog proizvoda 
na otvoreni javni poziv Mi- 
nistarstva = poduzetništva 
i obrta za aktivnost Jača- 
nje poslovne konkuretno- 
sti klastera Poduzetničkog 
impulsa za 2013. godinu. 
Rezultati natječaja pokazali 
su da je Klaster kvalitetom 
svoje ideje, koja je prihvaće- 
na, uspio ostvariti novčani 
poticaj u iznosu nešto većem 
od 65.000 kn. S obzirom na 
to da tradicijski proizvodi i 


suveniri imaju ograničeno 
mjesto na tržištu, člano- 
vi ATK-a Lepoglava teško 
mogu samostalno uspjeti u 
nastojanjima da njihovi proi- 
zvodi postanu konkurentniji 
i prepoznatljivi. Na temelju 
dosadašnjih iskustava javlja 
se potreba za prilagodbom 
proizvoda prema kretanjima 
na tržištu. - Ovim projektom 
omogućit će se kreiranje zajed- 
ničkog i prepoznatljivog iden- 
titeta povezivanjem proizvoda 
koji predstavljaju cjelokupnost 
ponude članova  Klastera. 
Novokreiranim proizvodima 
učvrstit će se pozicija pojedi- 


načnih članova na tržištu što 
će utjecati na proširenje njiho- 
va proizvodnog asortimana, a 
ujedno će osigurati i njihovu 
produktivnost te prepoznatlji- 
vost na tržištu - objasnila je 
Petra Županić iz Klastera. U 
okviru projekta izradit će se 
katalog proizvoda članica u 
tiskanom obliku kao i inter- 
netski katalog koji će omo- 
gućiti nove oblike promocije 
i oglašavanja te promociju 
na internetu koja je danas 
uobičajen i jedan od najvaž- 
nijih oblika komunikacije s 
potencijalnim potrošačima. 

GRADSKA TURISTIČKA ZAJEDNICA Novi projekt 


Lepoglavske 
znamenitosti na 
multimedijalnim 


panoima 


U sklopu programa “Potpore turističkim 
zajednicama ma turistički nerazvijenim 
područjima“ Lepoglava dobila sredstva za 
izradu izložbenih panoa. 


Turističkoj zajednici grada 
Lepoglave odobren je pro- 
jekt Pokretna izložba koji je 
nužan za kvalitetno održa- 
vanje manifestacija kao i su- 
djelovanje na istima u Hrvat- 
skoj i inozemstvu. - Naime, 
kako je Lepoglava tijekom 
godine domaćin brojnih 
događanja koje organizira 
Turistička zajednica, uočili 
smo potrebu za izradom po- 
kretne izložbe. Njome ćemo 
turistima pokazati kulturne i 


prirodne znamenitosti Lepo- 
glave kao i našu raznoliku 
turističku ponudu - nagla- 
sila je direktorica gradske 
Turističke zajednice Ljubica 
Dubovečak. Sadržaj izložbe 
prilagođavat će se različitim 
događanjima, a po potrebi 
obogatiti i multimedijalnim 
detaljima. Inače, vrijednost 
projekta iznosi 4500 kuna, 
a Turistička zajednica utrošit 
će sredstva u izradu dvaju 
izložbenih panoa. 


RIJEKA Aktivni članovi Udruge Lepoglavski ahat 


Lepoglavski ahat na 
Mineral Expo-u 


Osim što su posjetitelji imali priliku razgledati 
izloške lepoglavskih mineraloga, članovi Ahata 
doznali su za nova nalazišta koja će uskoro 


posjetiti. 

Na 9. Međunarodnom 
sajamu dragog i poludragog 
kamenja Mineral Expo odr- 
žanom 7. i 8. rujna u Rije- 
ci sudjelovali su i članovi 
Udruge  Lepoglavski  ahat 
čije je primjerke vidjelo oko 
2500 posjetitelja. - Na Saj- 
mu smo došli do značajnih 
informacija o nalazištima 
minerala. Jedno se odnosi 
na područje Gorskog kota- 
ra gdje se navodno nalaze 
velike količine kvarca, gor- 
skog kristala. Za tim nastav- 
kom na slovenske kvarčeve 
tragamo već više od pet go- 
dina. Druga informacija se 
odnosi na kugle od marka- 
zita što je vjerojatno najzna- 
čajnije otkriće u hrvatskoj 
mineralogiji ikad. Ovo smo 


nalazište već obišli i potvr- 
dili, u tijeku je izrada plana 
znanstvenih istraživanja u 
suradnji sa stručnjacima iz 
Zagreba. Iz jasnih razloga 
ne možemo otkriti lokaciju 
jer će ovo biti prvi put da je 
na području Hrvatske nađen 
mineral svjetske top-klase. 
Nije zanemariv ni onaj ahat 
od 17,5 kg koji smo bili naš- 
li prije nekoliko godina, ali 
on je bio samo jedan dok 
ovoga ima barem 1000 ko- 
mada - izjavio je predsjed- 
nik Udruge Damir Vrtar. Na 
Mineral Expo-u posjetitelji 
su mogli koristiti uslugu ve- 
rificiranog gemologa te izvr- 
šiti analizu i procjenu vrijed- 
nosti svog nakita. 

io MLADIH Jailhouse 2013. 


Četvrti Jailhouse upotpunio lepoglavsko ljeto 


Od 9. do 25. kolovoza održano je još jedno izdanje Festivala čiji su program mladi pripremili za mlade. Od širokog spek- 


tra aktivnosti svakL posjetite 

ASTRONOMI Moderna kozmologija 


Iznenađenja iz 
svemira zaintrigirala 
Lepoglavčane 


Ovoga puta govorilo se o kozmologiji, 
teorijama nastanka svemira, crnim 


rupama... 


Članovi = lepoglavskog 
Astronomskog društva 
održali su još jedno zani- 
mljivo predavanje i to u 
sklopu Jailhouse festivala. 
U Domu kulture član druš- 
tva Valerijan Špičko govo- 
rio je o modernoj kozmo- 
logiji i iznenađenjima iz 
svemira. Valerijan je tako 
pred tridesetak okuplje- 
nih govorio o tome što je 
kozmologija, o teorijama 
nastanka svemira, o crnim 


rupama, crvotočinama, 
novim tehnologijama izra- 
de teleskopa te o brojnim 
iznenađenjima koje nam 
krije svemir. Promatranje 
noćnog neba koje je bilo 
najavljeno moralo se, na 
žalost okupljenih, i ovoga 
puta otkazati. Lepoglavski 
astronomi nadaju se da će 
na sljedećoj aktivnosti biti 
vedro, a ista bi se trebala 
održati početkom listopa- 
da. 

Def / 

Tijekom 17 dana i u 30- 
ak aktivnosti ovogodišnji 
Festival mladih Jailhou- 
se zadovoljio je aspiraci- 
je 800-tinjak mladih za 
koje je pripremljen bogat 
program. Osim kultur- 
nih, zabavnih i sportskih 
događanja, održane su 
i razne edukacijske ra- 
dionice i međunarodni 
projekti mladih dok su 
vikendi bili rezervirani 
za bendove iz Lepoglave, 
Ivanca, Krapine, Zagre- 
ba, Velike Britanije i Ma- 
đarske. Ideje i aktivnosti 
Festivala uspješno su 


Lepeglayski 

realizirane  zahvaljujuću 
velikom broju volonte- 
ra, ali i udrugama koje 
su sudjelovale u pripre- 
mi programa: Nezavisna 
udruga mladih, Centar 
za mlade, Košarkaški 
klub Lepoglava, Fotoklub 
Deseti K, Astronomsko 
društvo Lepoglava, Klub 
studenata grada Lepogla- 
ve, P.A.S. klub Lepoglava, 
Odred izviđača Lepogla- 
va i Kino klub Karlovac. 
Posjetitelji su tijekom 
Festivala mogli izrađivati 
društvene igre u kojima 
su kasnije sudjelovali, 


organiziran je quiz night 
koji je okupio mnoštvo 
zaljubljenika u kvizove, 
kino pod zvijezdama, 
airsoft taktičko gađanje, 
izviđačke igre te brojni 
drugi sadržaji. Odličan 
program Jailhousea za- 
ključen je koncertom ir- 
skog folk-glazbenika Ja- 
mesa Cannona i njegova 
benda The Sinners. Glav- 
ni pokrovitelj Festivala 
bio je Grad Lepoglava, a 
glavni partner Turistič- 
ko-kulturno informativni 
centar. 


Lepoglayski 


nr 

TURNIR U HAKLU NUM 3 na 3 


Lepoglavski košarkaši 
osvojili odlično drugo 


mjesto 


Od devet ekipa najbolja je bila Noćni hakl iz 
Križevaca. Uz odličnu igru i dobru zabavu 
jedanaesto izdanje turnira ponovno je 
nadmašilo sva Ja očekivanja posjetitelja. 


Ovogodišnji hakl NUM 
3 na 3 ponovno je okupio 
mnogo zaljubljenika u 
košarku. Pod svjetlima re- 
flektora svoje košarkaške 
vještine pokazali su igrači 
iz devet ekipa. Hakl je bio 
dinamičan i uzbudljiv što 
se najbolje moglo vidjeti 
u finalnoj utakmici. Prvo 
mjesto osvojili su dečki 


iz križevačke ekipe Noćni 
hakl, a na drugom se našla 
lepoglavska ekipa Mrzim 
EU. Nagradu za najboljeg 
šutera s trice osvojio je Fi- 
lip Tomić (Noćni hakl) za- 
bivši svih pet trica, a iako 
je za gađanje s centra bila 
pripremljena — primamlji- 
va nagrada, nitko ni ovog 
puta nije bio spretne ruke. 


Mladi iz različitih 
dijelova svijeta 
pripremali zajedničke 


projekte 


Subotnje popodne 24. 
kolovoza Nezavisna udru- 
ga mladih iskoristila je 
za veliki međunarodni 
sastanak u lepoglavskom 
Domu kulture na kojem 
su se okupili predstavni- 
ci raznih organizacija i 
institucija s područja Va- 
raždinske, — Međimurske, 
Krapinsko-zagorske, Sisač- 
ko-moslavačke i Primor- 
sko-goranske županije. 
Sudionicima su se pridru- 
žilii kolege iz Kolumbije, 
Španjolske, Srbije, Slove- 
nije, Mađarske i Estonije 
koji su u Lepoglavi zbog 
drugog projekta. Sastanak 
je održan u sklopu Jail- 
house festivala mladih, a 
bavio se temom Razvoj 
ideja i mogućnosti surad- 


nje na razvoju zajednice 
- lokalna i prekogranična 
perspektiva. Cilj sastan- 
ka bio je stvoriti prostor i 
vrijeme za sudionike koji 
su uz razgovor kreativno 
oblikovali prijedloge za 
buduću suradnju prisutnih 
organizacija. Sastanak je 
osmišljen u skladu s me- 
todom otvorenog prostora 
koja omogućuje grupno 
promišljanje složenih 
tema i postizanje značaj- 
nih rezultata u kratkom 
vremenu. lako su na kraju 
dana imali puno ideja o 
modelima suradnje, one 
najlogičnije i najrealnije 
stavljene su na papir kako 
bi se mogli pripremati za 
nove projekte. 

NOVA ŠKOLSKA GODINA Prvi školski dan lepo- 


glavskih prvašića 


U školske klupe 
sjelo 95 prvašića 


Zajedno s roditeljima učenici su nestrpljivo 
čekali da Da u školske klupe. Dobrodošlicu 
im je zaželio i gradonačelnik Marijan Škvarić. 


Nakon dosadašnje bez- 
brižne igre u vrtiću, za 
prvašiće ove školske go- 
dine počinju obaveze. 
Tako je prvi put u školske 
klupe sjelo njih 95 i to 
51 u Osnovnoj školi Ante 
Starčevića u Lepoglavi, 16 
u kameničkoj Osnovnoj 
školi Ivana Rangera te 
28 u višnjičkoj Osnovnoj 
školi Izidora Poljaka. Prvi 
dani njihova školovanja 
ujedno su dani privika- 
vanja i međusobnog upo- 
znavanja, Gradonačelnik 
Marijan Škvarić poželio 


im je uspješan početak 
školske godine te je poru- 
čio djeci da budu dobri i 
marljivi. Prvi dan nastave 
u svim je školama obilje- 
žen prigodnim  progra- 
mom u kojem se pjevalo i 
recitiralo. Osim prvašića, 
u nove razrede krenuli su i 
srednjoškolci koji će i ove 
godine imati sufinancirani 
prijevoz. Zahvaljujući Od- 
luci Vlade i Županije, ali i 
dugogodišnjim nastojanji- 
ma Grada, budžeti obitelji 
bit će uvelike rasterećen. 


PATRONAŽNA SKRB Obilježen Svjetski dan dojenja 


Lepoglavske rodilje i 
trudnice razgovarale 


o dojenju 


Vodeća tema ovogodišnjeg Svjetskog dana 
dojenja posvećena je podršci dojenju 1 
naglašavanju važnosti blizine djeteta i majke 
čime se želi ukazati na važnost pomoći 
majkama da uspostave dojenje te da ga 


nastave što duže. 


mr I Ud 

Prvog tjedna kolovoza 
obilježava se Svjetski dan 
dojenja u više od 120 ze- 
malja svijeta kako bi se ro- 
dilje potaknule na dojenje 
i time unaprijedile zdrav- 
lje djece. U povodu tog 
dana  patronažna sestra 
Bernardica Godinić oku- 
pila je trudnice i majke s 
lepoglavskog područja na 
edukativnom predavanju 
održanom u srijedu 7. ko- 
lovoza u Domu kulture. 
Vodeća tema ovogodiš- 
njeg Svjetskog dana doje- 
nja posvećena je podršci 
dojenju i  naglašavanju 
važnosti blizine djeteta i 
majke čime se želi uka- 
zati na važnost pomoći 
majkama da uspostave 
dojenje te da ga nasta- 
ve. Pored zdravstvenog 
sustava vrlo je važna po- 
drška koju majke mogu 
međusobno pružiti jedna 
drugoj, napominje patro- 
nažna sestra. Danas je to 
moguće ostvariti raznim 
načinima, među kojima su 
i grupe za podršku u do- 
jenju. Svrha takvih grupa 


jest spremnost i odvažnost 
rodilja i trudnica da podi- 
jele životna iskustva, zna- 
nja i informacije s ostalim 
članicama grupe. Zamje- 
nik gradonačelnika Hrvo- 
je Kovač koji je također 
prisustvovao predavanju 
naglasio je kako je važno 
održavati ovakve susrete s 
roditeljima ne samo zbog 
mogućnosti informiranja 
i raznih oblika razmjene 
znanja i iskustava već i 
zbog toga jer roditelji na 
taj način mogu skrenuti 
pažnju Gradu na prilago- 
davanje odluka i aktivnosti 
upravo potrebama rodite- 
lja. - Nama je izrazito važ- 
no čuti mišljenje građana 
i pokušati raditi u skladu s 
njihovim potrebama. Ako 
većina roditelja smatra 
kako im treba omogućiti 
sustav pomoći u nabavi 
artikala iz ljekarne nakon 
poroda, na nama je da to 
omogućimo, a sve u skla- 
du s postojećim odlukama 
i mogućnostima - izjavio 
je zamjenik gradonačelni- 
ka Hrvoje Kovač. 


Lepeglayski 


KAMENICA Studentski kampus 


Projekt Kamenica- 
sveucilišno selo ide dalje 


Učiteljski fakultet u Zagrebu namjerava s kameničkom 
osnovnom školom surađivati u projektu učeničkog za- 
drugarstva i pripreme mladih učitelja. 


S ciljem otvaranja stu- 
dentskog kampusa u po- 
nedjeljak 15. srpnja ka- 
meničku osnovnu školu 
posjetili su dekan Učitelj- 
skog fakulteta u Zagrebu 
dr. sc. Ivan Prskalo zajed- 
no s članovima dekanskog 
kolegija i prodekana od- 
sjeka iz Čakovca i Petrinje. 
Dočekali su ih zamjenik 
gradonačelnika Hrvoje 
Kovač i ravnateljica ško- 
le Marija Rodek. Ideja o 
studentskom — kampusu 
u Kamenici za potrebe 
učeničkog zadrugarstva i 
praktične priprave mladih 
učitelja za rad u malim ru- 
ralnim školama pokrenuta 
je uručivanjem darovnog 


GRADSKE POTPORE Veseli prijam u gradskog vijećnici 


ugovora za staru zgradu 
škole i drvenu kućicu prije 
pet godina. Učiteljski fa- 
kultet spreman je uložiti 
pola milijuna kuna za rea- 
lizaciju prvog koraka ovog 
pilot-projekta, a u sam 
projekt uključili bi se Grad 
Lepoglava i Varaždinska 
županija. Nakon što su 
razgledali tamošnju sta- 
ru školsku zgradu koja će 
biti adaptirana za potrebe 
projekta Kamenica-sveuči- 
lišno selo, održan je radni 
sastanak na kojem su do- 
govorene konkretne aktiv- 
nosti. Bez obzira na gos- 
podarsku krizu Učiteljski 
fakultet neće odustati od 
kampusa i obvezali su se 


da će do početka listopada 
predati razrađen plan ure- 
đenja budućeg kampusa 
prema potrebama pojedi- 
nih kolegija. S obzirom na 
to da ovaj projekt iziskuje 
velika financijska  sred- 
stva, odlučeno je da se on 
prijavi na fondove Europ- 
ske unije u čemu će im po- 
moći Grad Lepoglava pre- 
ko = Projektno-razvojnog 
ureda. Ministarstvo zna- 
nosti, obrazovanja i športa 
Osnovnoj školi Ivana Ran- 
gera u Kamenici dodijelilo 
je status vježbaonice za 
hrvatski jezik, informa- 
tiku i učeničko zadrugar- 
stvo. Time se Kamenici 
otvorila široka lepeza mo- 
gućnosti djelovanja u stu- 
dentskom kampusu kao 
što su terenska nastava za 
jednodnevne programske 
sadržaje, vikend progra- 
mi, semestarski programi, 
seminari, studenti anima- 
tori učenicima škole u pri- 
rodi, razmjena studenata i 
na međunarodnoj razini. 


Podijeljene naknade za 
19 najmlađih stanovnika 
Lepoglave 


Podjela prvih poklona lepoglavskim mališanima zavr- 
šila je riječima gradonačelnika Marijana Škvarića 1 za- 
mjenika Hrvoja Kovača upućenim majkama: “Nadamo 
se da se uskoro vidimo istim povodom“. 


g 


U okviru Programa pot- 
pore i pronatalitetne poli- 
tike u utorak 8. srpnja odr- 
žana je podjela naknada za 
novorođenu djecu s lepo- 
glavskog područja. Rodite- 
lji su se okupili u gradskoj 


vijećnici kako bi im za 19 
novorođenih beba grado- 
načelnik Marijan Škvarić 
i njegov zamjenik Hrvoje 
Kovač podijelili novčane 
naknade i prigodne poklo- 
ne. lako naknade nisu vi- 


soke, za taj program Grad 
iz proračuna svakom no- 
vorođenom djetetu daruje 
1000 kuna, za drugo di- 
jete u obitelji predviđeno 
je 1500 kuna, a za treće i 
svako sljedeće 2000 kuna. 
Još jedna pogodnost za 
najmlađe obuhvaća i dječju 
hranu koju nadležni liječ- 
nik može propisati do šest 
mjeseci starosti djeteta i 
koju u cijelosti financira 
Grad. Nakon razgovora s 
roditeljima  gradonačel- 
nik je još jednom čestitao 
roditeljima uz poziv da se 
ponovno vide za godinu, 
dvije. 


Lepeglavski 


GRADSKA KNJIŽNICA Razglednice iz Japana 


Karmen Basarić predstavila 
kulturu Zemlje Izlazećeg 


Sunca 


U sklopu stručnog osposobljavanja ova je Lepoglaučan- 
ka boravila u Japanu. Svoje je bogato iskustvo podijelila 


s brojnim zainteresiranim građanima. 


Na poziv Gradske knjiž- 
nice u srijedu 24. srpnja 
prof. Karmen Basarić 
održala je predavanje o 
Japanu. Karmen je u Japa- 
nu živjela više od godinu 


Vrh 


Krona 


dana gdje je imala priliku 
proučiti njihov obrazovni 
sustav u sklopu stručnog 
usavršavanja. Tijekom 
svog boravka posjetila je 
brojne hramove, kazali- 


VIŠNJICA Dani sporta, zabave i kulture 


PKR4 


Višnjičarci 


šta, muzeje te japansku 
svetu planinu Fuji. Sve je 
to zabilježeno slikom, a re- 
zultat su tisuće fotografija 
u kojima su gosti preda- 
vanja imali prilike uživati 
uz detaljna objašnjenja 
autorice. Iako je daleko, 
Karmen je svojim urat- 
kom približila tu zemlju, 
njezinu kulturu, običaje, 
način življenja te odnos 
Japanaca prema prirodi 
koju oni iznimno poštuju. 
Zbog vremenskog ograni- 
čenja prikazan je tek mali 
dio materijala, a publika je 
autoricu nagradila toplim 
i dugotrajnim pljeskom 
što je dokaz kvalitete na- 
pravljenog i zahvalnosti 
na podijeljenom osobnom 
iskustvu. 


i njihovi 


gosti uživali u brojnim 
sadržajima 


I ove godine organizatori su ponudili zanimljive progra- 
me za sve uzraste. Dobar glas o tradicionalnoj višnjičkoj 
manifestacija davno se pročuo pa je iz godine u godinu 


prati sve već 


Ž 


Završnicom 18. Me- 
morijalnog turnira Stje- 
pan Križanec, na kojem 
je pobjedu odnijela ekipa 
No2 Liberty iz Višnjice i 
Jesenja, u nedjelju 4. ko- 
lovoza završili su sedmi 
Dani sporta, zabave i kul- 
ture u Višnjici. Trodnev- 
na manifestacija okupila 
je mnoštvo građana iz 
svih dijelova županije, ali 
i susjedne nam Slovenije 
koji su uživali u košarkaš- 
kom haklu, humorističnoj 
predstavi “Rođendan" u 
izvedbi KUD-a Lepoglav- 
ski pušlek, nastupu viš- 


1 broj posjetitelja. 
ć 


njičkih tamburaša i u zaba- 
vi pod šatorom. Sportski 
dio manifestacije bio je 
predviđen i za ženski ma- 
lonogometni turnir u ko- 
jem je prvo mjesto osvojila 
ekipa Višnjice, drugo Le- 
poglava, treće mjesto Zlo- 
gonje, a četvrto DVD Viš- 
njica. U subotu 3. kolovoza 
na otvaranju Memorijal- 
nog turnira Stjepan Kri- 
žanec uz prisustvo grad- 
skih predstavnika general 
Zdravko Jakop uputio je 
nekoliko prigodnih riječi o 
Križancu koji je poginuo u 
Domovinskom ratu i u čiji 


se spomen svake godine 
okupljaju mještani. Nakon 
što su zamjenik gradona- 
čelnika Hrvoje Kovač i Ma- 
rio Galinec uime Udruge 
za sport i rekreaciju kao 
organizatora službeno 
otvorili turnir, prisutni su 
se uputili prema groblju. 
Tamo su zajedno s va- 
trogascima i kuburašima 
odali počast Stjepanu Kri- 
žancu i položili svijeće na 
njegovo vječno počivalište. 
Turnir je završio odličnim 
plasmanom domaćina dok 
je drugo mjesto pripalo 
ekipi Športno društvo Se- 
lan iz Slovenije, treće mje- 
sto ekipi IPA Varaždin, a 
četvrto Drvodjelcu Ivanec. 
ka manifestacija ponovno 
je osigurala zabavu do ju- 
tarnjih sati uz dobru glaz- 
bu i bogatu gastonomsku 
ponudu. 

DOM KULTURE 9. Međunarodni jazz festival 


lava 


ponovno 


privukla ljubitelje jazza 
U ugodnoj i intimnoj atmosferi na pozornici su se 
izmjenjivali Leikauff Late Trio feat. Vjeran Ježek, 


pa2 


Nakon tri dana dobrog 
zvuka uz nastupe petna- 
estak imena domaće, ali 
i svjetske jazz scene, u 
nedjelju 28. srpnja zavr- 
šen je Međunarodni jazz 
festival koji je tradicio- 
nalno, već devetu godinu 
zaredom, održan u Lepo- 
glavi. Festival je pretvorio 
ovaj mali grad u omiljeno 
odredište za sve ljubite- 
lje jazza i dobre glazbe. 
Poznati, ali i mladi ta- 
lentirani jazz izvođači, 
renomirani i oni koji se 


Blow Jazz Band i Tizian Jost Quartett. 


Za“ 


tek probijaju na domaću i 
međunarodnu jazz scenu 
te kvalitetna izvedba naj- 
veće su odlike ovog festi- 
vala. U ugodnoj i intimnoj 
atmosferi na pozornici 
su se izmjenjivali Leika- 
uff Late Trio feat. Vjeran 
Ježek, Blow Jazz Band i 
Tizian Jost Quartett. Dru- 
ženje prožeto jazz ritmo- 
vima održano je u organi- 
zaciji Glazbene mladeži 
Lepoglava i TKIC-a te pod 
pokroviteljstvom Grada 
Lepoglave. 


ZDRAVLJE NAJMLAĐIH Pedijatrijska ambulanta 


Martina Kronja 
nova je lepoglavska 


pedijatrica 


Nakon odlaska dr. Izabele Kranjčec lepoglavska 
pedijatrijska ambulanta dobila je novu liječnicu. 


Prvih mjesec dana uho- 
davanja dr. Martina _Kro- 
nja iz Varaždina opisala je 
kao veliko zadovoljstvo. 
- Imam osjećaj da dugo 
radim ovdje i jako mi je 
drago što sam se na to 
odlučila - objasnila je 
dr. Kronja. Službenu do- 
brodošlicu poželio joj je 
zamjenik gradonačelnika 
Hrvoje Kovač, a u razgo- 
voru su se dotaknuli činje- 
nice da bi ovakva postava 
u ambulanti trebala biti 
trajno rješenje jer HZZO 


nema namjeru zatvarati 
otvorene ambulante tako 
da nema više brige oko 


pedijatrijske ambulante 
u Lepoglavi. Pedijatrij- 
ska ambulanta trenutno 
ima 390 pacijenata i to 
je zalog sigurne primarne 
zdravstvene zaštite naših 
najmanjih. Dr. Kronja ak- 
tivno će se uključiti i u 
život lokalne zajednice ni- 
zom predavanja i raznim 
radionicama za djecu i 
roditelje. 

LEPOGLAVSKI AHAT Rijetki oblici minerala 


Članovi Udruge 
posjetili sva 
rumunjska nalazišta 


minerala 


Sljedeće je u planu posjetiti pain l 
Makedoniju, najavili su vrijedni članovi 
Udruge nakon dugo željenog putovanja 


u Rumunjsku. 


Članovima Udruge Le- 
poglavski ahat posjet Ru- 
munjskoj oduvijek je bila 
velika želja. Minerali koji 
se nalaze u rudnicima sje- 
verozapadne Rumunjske 
ne postoje nigdje na svije- 
tu u tim oblicima. Zahva- 
ljujući Zajednici športskih 
udruga pružila im se pri- 
lika u mjesecu kolovozu 
te su u četiri dana obišli 
sva rumunjska nalazišta. 
Tamo su imali priliku uži- 
vati u raznim mineraloš- 
kim muzejima, razmjeniti 
iskustva s drugim kolekci- 
onarima i, naravno, kupiti 


pokoji primjerak. - Uku- 
pno smo kroz Hrvatsku, 
Madžarsku, Rumunjsku, 
Srbiju i Kosovo napravili 
2744. kilometra, vidjeli 
smo nevjerojatne prizore, 
stekli nova poznanstva i 
nikome od nas zasigurno 
nije žao. Dani nakon pu- 
tovanja protekli su u iden- 
tificiranju minerala koje 
smo kupili i razvrstavanju 
za zbirku. Iduće godine 
planiramo posjetiti Bugar- 
sku i Makedoniju — rekao 
je predsjednik Udruge 
Lepoglavski ahat Damir 
Vrtar. 


CRVENI KRIŽ Dobrovoljno darivanje krvi 


Prikupljeno 76 


doza krvi 


Djelatnici 
redovito 
doza krvl. 
Gradsko društvo Crve- 
nog križa Ivanec u surad- 
nji s aktivom dobrovoljnih 
darivatelja krvi Kaznioni- 
ce u Lepoglavi organizi- 
ralo je u ponedjeljak 26. 
kolovoza akciju dobro- 
voljnog darivanja krvi za 
djelatnike Kaznionice u 
Lepoglavi. Akcija je odr- 


Kaznionice u Lepoglavi 
sudjeluju u prikupljanju 


žana u restoranu Ivančica 
u Lepoglavi, a provela ju 
je ekipa Transfuziološke 
službe Opće bolnice Va- 
raždin. Akciji se odazvao 
80 darivatelja od kojih je 
prikupljeno 76 doza krvi 
za potrebe liječenja bo- 
lesnika Opće bolnice Va- 
raždin. 


Lepeglayski 


KAMENICA Tradicionalna proslava Bartolova 


Proslavili spomendan su. 
Bartola, apostola i patrona 
župe Kamenica 


Svečano misno slavlje u kameničkoj je crkvi predvodio 
varaždinski biskup Josip Mrzljak, a nakon toga su po- 


Iako je zbog kiše otkaza- 


na tradicionalna procesija 
ulicama Kamenice, u subo- 


tu 24. kolovoza obilježen 


je spomendan kameničkog 
zaštitnika sv. Bartola. Mi- 
sno slavlje održano je u žu- 


pnoj crkvi sv. Bartola koje 


loženi vijenci na vječna počivališta poginulih branitelja. 


je, uz asistenciju domaćeg 
župnika vlč. Dragutina 
Joča i brojnih svećenika iz 
okolnih župa, predvodio 
biskup mons. Josip Mrz- 
ljak. Slijedilo je polaganje 
vijenaca na spomen-obi- 
lježju u blizini crkve gdje 
je odana počast poginulim 
braniteljima Tomi Jambo- 
ru, Stjepanu Vusiću i Josi- 
pu Kapustiću. Nakon pola- 
ganja vijenaca, u prostoru 
Osnovne škole Ivana Ran- 
gera okupili su se pred- 
stavnici grada, kuburaši, 
lovci i vatrogasci kako bi 
razgledali rukotvorine ta- 
mošnje učeničke zadruge. 


ZADAR Predstavljen vrijedan fundus čipki iz Lepoglave, Paga i Hvara 


Lepoglavska čipka u Muzeju 


antičkog 


stakla u Zadru 


Izložba hrvatske čipke okupila je čipkarice čije vrijed- 
ne ruke izrađuju proizvode koji su pronašli svoje mjesto 
na prestižnoj UNESCO-ovoj listi nematerijalne kulturne 


baštine. 


U prostorijama Muzeja 
antičkog stakla u Zadru u 
srijedu 31. srpnja otvore- 
na je Izložba hrvatske čip- 
ke u organizaciji Udruge 
Intermezzo i Hrvatskog 
školskog muzeja. Tim su 
povodom u Muzeju bile 
izložene najljepše hrvat- 
ske čipke koje su pod za- 


štitom UNESCO-a, a koje 
se međusobno razlikuju 
samo u tehnici izrade. Uz 
uobičajena razgledavanja, 
posjetitelji su uživali u 
izradi čipke koju je pre- 
zentirala Zadruga lepo- 
glavske čipke. Osim uzo- 
raka čipke, na izložbi su 
predstavljeni alati za nje- 


UNAPREĐENJE ŠKOLSTVA Informatizacija sustava 


E-dnevnici u našim školama 


Elektronički dnevnici omogućavaju, 


zinu izradu, nacrti, upo- 
rabni predmeti, odjevni 
predmeti i videoprojekci- 
je. Između svih vrijednih 
izložaka izdvajaju se ori- 
ginalni prsluk iz Hrvat- 
skog školskog muzeja i 
replike građanskih bluza 
iz Paga i Lepoglave. 


između ostalog, 


lakše praćenje ocjena, smanjenje izostanaka i olakšano 
vođenje razrednih knjiga. 


S početkom školske go- 
dine u sve osnovne škole 
kojima je osnivač Varaž- 
dinska županija, pa tako 
i u lepoglavske škole, uve- 
deni su e-dnevnici. Uvo- 
đenjem nove vrste dnev- 
nika sve će škole ujedno 
biti spojene i na širo- 


kopojasnu internetsku 


mrežu preko CARNET-a 
po čemu je naša županija 
jedinstvena u Hrvatskoj. 
Inače, prednosti uvođenja 


elektroničkog — dnevnika 
su višestruke: povećanje 
objektivnosti, bolje mo- 


gućnosti praćenja djete- 
tovih ocjena, smanjenje 
izostanaka s nastave, po- 


većana sigurnost i olak- 
šano vođenje razrednih 
knjiga. Ovih će dana u 
našim osnovnim školama 
roditelji dobiti lozinke za 
svoju djecu kojom će ima- 
ti uvid u e-imenik, a time 
i u ocjene i zabilješke iz 


pojedinih predmeta. 


Lepeglavski 


MLADI Neformalna edukacija 


Radionica o projektnom 
menadžmentu u Španjolskoj 


Nezavisna udruga mladih iz Lepoglave sudjelovala je 
od 4. do 14. srpnja na još jednom međunarodnom pro- 


jektu koji se održao u Barceloni. 


Španjolska Casa  Esla- 
va okupila je predstavni- 
ke organizacija iz osam 
europskih zemalja - Bu- 


garske, Italije, Poljske, 
Slovenije, Ukrajine, Ma- 
đarske, Hrvatske i Srbije. 
Obrada teme Projektni 
menadžment — omogućila 
je sudionicima stjecanje 
vještina pripreme, vođe- 
nja i evaluacije projekta. 
Projektom se željelo mlade 
educirati o načinu vođenja 
uspješnog projekta te o rje- 
šavanju problema, zadrški 


i izazova koje su sastavni 
dio svakog projekta. Mladi 
su stekli specifične vještine 
i dobili praktične savjete. 
Predstavnici organizacija 
mladih razmjenom  isku- 
stava i vlastitih primjera 
dobre prakse identificirali 
su potencijalne probleme 
u pripremi i vođenju budu- 
ćih zajedničkih projekata 
te ponudili rješenja za iste. 
Time su postavljeni temelji 
za nove međunarodne su- 
radnje organizacija civilnog 
društva pri čemu je pozna- 


vanje i povjerenje u partne- 
ra iznimno važno. Dodatnu 
vrijednost projekta stvorila 
je intenzivna komunikacija 
predstavnika = organizaci- 
ja iz Slovenije, Hrvatske i 
Srbije. Dok visoka politika 
još uvijek govori o potrebi 
smanjivanja tenzija, mla- 
di su novom suradnjom i 
zajedničkim radom poka- 
zali kako barijere koje se 
uzimaju zdravo za gotovo 
među njima ne postoje. 


UDRUGA EKOMUZEJ Novi projekti s čipkarskim centrima iz Europe 


14.000 eura za dizajniranje 
čipkanih suvenira i modnih 


dodataka 


Kontinuiranim prijavljivanjem na projekte Europske 
unije Udruga Ekomuzej dokazala je da je za dobivanje 
sredstava prije svega potrebna dobra ideja. 


“Be unique within Euro- 
pe" naziv je projekta za čiju 
će realizaciju Udruga Eko- 
muzej dobiti čak 14.000 
eura. U sklopu projekta 
koji je raspisao fond Gru- 
ndtvig Learning Partners- 
hips sredstva su dobili još 
i čipkarski centri iz Slove- 
nije, Velike Britanije, Esto- 
nije, Švedske, Belgije, Špa- 
njolske i Malte s kojima će 
Lepoglava usko surađivati. 
U sklopu ovog projekta di- 
zajnirat će se jedinstveni 
ručno izrađeni modni do- 
daci i suveniri koristeći pri- 
tom tradicionalne tehnike, 


a koji će biti usmjereni na 
suvremene zahtjeve. - Želja 
nam je privući ljude ručno 
rađenim proizvodima tako 
da oni postanu popularni- 
ji dio svakodnevnog života 
i prije svega poželjni. Time 
bismo potaknuli interes po- 
trošača za ručnim radom i 
kulturnom baštinom, odno- 
sno nasljeđem toga rada - re- 
kao je predsjednik Udruge 
Ekomuzej Dejan Bjelivuk. 
Partneri na ovom projektu 
dijele mnogo zajedničkih 
problema, ali i mnogo je- 
dinstvenih vještina i zna- 
nja koja mogu pomoći da 


se riješe neke poteškoće 
s kojima se suočavaju. U 
projektnim = aktivnostima 
partneri namjeravaju ra- 
diti na rješavanju tih pro- 
blema, podizati kvalitetu 
neformalnog obrazovanja i 
učiniti tu edukaciju dostu- 
pnijom svima. Na osobnoj 
razini sudionici će imati 
priliku u radionicama usvo- 
jiti nove vještine i znanja, 
izrađivati nove proizvode i 
dijeliti svoja znanja. Plani- 
rano trajanje projekta je od 
rujna 2013. do lipnja 2015. 
godine. 

EURODYSSEE Međunarodna razmjena mladih 
Lepoglava — 
zanimljiva destinacija 
za strane volontere 


Do sada su na usavršavanju u Lepoglavi 
boravili "mladi 
Portugalci 


U sklopu međunarod- 
nog programa razmjene 
mladih = Eurodyssće, u 
kojem Grad Lepoglava 
sudjeluje već četvrtu go- 
dinu, svoju je praksu u 
Centru za mlade obavlja- 
la Francuskinja Marjol&ne 
Viala. Ona je šesta mla- 
da osoba koja je svoje 
usavršavanje provodila u 
Lepoglavi dok su prethod- 
no ovdje boravili mladi 
iz Španjolske i Portugala 


Francuzi, 


Španjolci i 


te Francuske. Inače, Eu- 
rodyssće program —me- 
duregionalni je program 
razmjene mladih u dobi 
od osamnaest do trideset 
godina koji u razdoblju 
od tri do sedam mjeseci 
borave u nekoj od regija 
programa u svrhu stjeca- 
nja profesionalnog isku- 
stva, učenja jezika zemlje 
domaćina te upoznavanja 
zemlje u kojoj borave. 


UDRUGA UMIROVLJENIKA Bogato ljeto 


Ljetni izleti, 


druženja i razonoda 
umirovljenika 


Udruga redovito organizira aktivnosti u 
kojima uživa sve veći broj umirovljenika. 


Članovi Udruge umi- 
rovljenika Lepoglava iska- 
zali su poseban interes za 
hodočašća pa je vodstvo 
Udruge u srpnju organi- 
ziralo hodočašće u Mariju 
Bistricu, a nakon toga i 
kupanje u Krapinskim to- 
plicama da bi večer zavr- 
šila na Cvetlinskim veče- 
rima. Sredinom kolovoza 
umirovljenici su se vratili 
s posjeta našem najstari- 
jem marijanskom svetištu 
Majke Božje Trsatske. Na- 


kon križnog puta i bogos- 
lužja koje je bilo organizi- 
rano samo za lepoglavsku 
skupinu, vrijeme je bilo 
rezervirano za uživanje 
na moru i plažama Sel- 
ca. - Ove godine vrijeme 
je posebno pogodovalo 
našim izletnicima, s izle- 
ta su se vratili obnovlje- 
ni duhom i radosni zbog 
zajedničkog druženja  - 
istaknula je predsjednica 
Udruge Marija Varović. 

PURGA Četvrte Zabavne igre 


Uz zabavu i pjesmu sve 
se generacije okušale u 


Zabavnim i 


ma 


Tradicionalno druženje okupilo 200 mještana 
Purge i okolice. 


Na malom igralištu pokraj 
kapelice svetog Jurja u Purgi 
u nedjelju 8. rujna mještani 
Purge i okolice družili su se 
na četvrtim Zabavnim igra- 
ma. Udruga za šport i rekrea- 
ciju Purga i članovi mjesnog 
odbora odlučili su i ove go- 
dine privući mlade, stare i 
djecu na ovo tradicionalno 
druženje. Pozdravni govori 
predsjednika mjesnog odbo- 
ra Ivana Hojsaka i predsjed- 
nika Gradskog vijeća Željka 
Šoštarića označili su službe- 
no otvorenje Zabavnih igara. 
Organizatori su se pobrinuli 
da ne nedostaje smijeha i na- 
tjecateljskog duha u raznim 


zabavnim sportovima kao 
što su pikado, belot, mali 
nogomet, skakanje u vreći, 
gađanje zračnom puškom, 
skok u dalj i hodanje na štu- 
lama. Među 200 posjetitelja 
našli su se iseljenici rodom 
iz Purge koji trenutno žive u 
Njemačkoj, Kanadi, Austri- 
ji, Sloveniji, Nizozemskoj i 
Poljskoj. Osim u dobrim jeli- 
ma, natjecatelji i gosti uživali 
su u dobroj glazbi i plesu za 
što je bio zaslužan tamburaš- 
ki sastav Lepoglavski kaj. U 
veselom raspoloženju ovo 
se sportsko druženje privelo 
kraju kasno u noć. 


SRC LEPOGLAVA Škola tenisa 

Ljetne praznike 
upotpunila zabava 
na teniskim terenima 


Djeca 1 odrasli svih uzrasta učili savladavati 
osnovne elemente tog sporta. 


Tijekom ljetnih mjeseci na 
lepoglavskim teniskim tere- 
nima u organizaciji Marka 
Vrtara održala se Škola teni- 
sa. Škola je bila podijeljena u 
pet skupina pa je prva skupi- 
na bila za one najmlađe, tzv. 
bebe tenisače, drugu skupi- 
nu činili su mališani do osam 
godina, a ostale su skupine 
bile raspoređene u napredne 
i skupinu za odrasle. Kroz 
Školu tenisa tijekom ljeta 
prošlo je 30-ak djece i odra- 
slih koji su koristili teniske 
terene, rekete, loptice i svu 
potrebnu opremu uz licen- 
ciranog trenera i kineziologa 
do tri puta tjedno. Skola je 


osmišljena kao poticaj naj- 
mladima i svim ostalim gra- 
danima za aktivno bavljenje 
sportom. Potporu ovom pro- 
jektu dala je Zajednica šport- 
skih udruga grada Lepogla- 
ve, Teniski klub Lepoglava 
te USR Lepoglava. Uz Školu 
tenisa polaznicima su bile 
omogućene i ostale sportske 
aktivnosti poput nogometa, 
badmintona, hokeja na tra- 
vi, elementarne igre, škole 
trčanja te plivanje. Nakon 
završetka Skole organizirani 
su turniri za polaznike i to za 
uzrast do osam godina te za 
juniorsku kategoriju koja je 
uz turnir igrala i ljetnu ligu. 


PKB4 


Lepeglayski 


PETI VATROGASNI KUP VINICA Dobar nastup članica DVD-a Višnjica 


Višnjičke vatrogaskinje 
druge u Vinici 


Uspjeh je još značajniji ako mu dodamo podatak da je 
ženski sastav DVD-a Višnjica osnovan prije mjesec dana. 


Vatrogasni kup DVD-a 
Vinica održan je po peti 
put u Marčanu u subotu 
17. kolovoza gdje se natje- 
calo 220 sudionika. U kon- 


kurenciji četiriju ženskih 
ekipa drugo mjesto zauze- 
le su vatrogaskinje Dobro- 
voljnog vatrogasnog druš- 
tva Višnjica. Iako je prošlo 


samo mjesec dana od nji- 
hova formiranja, ostvari- 
le su svoj prvi značajniji 
uspjeh zahvaljujući upor- 
nosti i vježbanju. Na istom 
natjecanju u konkurenciji 
muških ekipa nastupile su 
i ekipe DVD-a Lepoglava 
i DVD-a Višnjica, ali s ne- 
što manje uspjeha nego 
višnjičke = vatrogaskinje. 
Muškoj ekipi DVD-a Lepo- 
glava pripalo je četvrto, a 
ekipi DVD-a Višnjica peto 
mjesto.  Višnjički  vatro- 
gasci ipak su osvojili jedan 
pobjednički pehar. Nakon 
službenog dijela u ekshibi- 
cijskom natjecanju u pote- 
zanju užetom pokazali su 
se najjačima. 


ŽUPANIJSKA VATROGASNA ZAJEDNICA Mlade nade vatrogastva 


1020 mladih vatrogasaca 
na natjecanju u Lepoglavi 


Mladež dobrovoljnih vatrogasnih društava iz cijele žu- 
panije natjecala se na 10. Natjecanju vatrogasne mlade- 
Ži Varaždinske županije. 


Na lepoglavskom Sport- 
sko-rekreacijskom centru 
u nedjelju 8. rujna održa- 
no je 10. Natjecanje vatro- 
gasne mladeži Varaždin- 
ske županije. Natjecanje 
je okupilo 105 odjeljenja 
u četiri kategorije, odno- 
sno 1020 sudionika iz 22 
gradova i općina iz cijele 
županije. U kategoriji pod- 
mladak muški (6-12 godi- 
na) prvo mjesto pripalo je 
ekipi iz Vidovca, drugo Tu- 
hovcu i treće Donjoj Voći. 
U istoj kategoriji podmla- 
dak ženski (6-12 godina) 
prva je bila ekipa Ščepanje, 
druga Donja Voća i treća 
Svibovec Podravski. Kod 
mladeži muške (12-16 go- 
dina) prvo mjesto osvojio 


je DVD Novi Marof, dru- 
go DVD Donja Voća i tre- 
će DVD Gornji Kučan. U 
kategoriji mladež ženska 
(12-16 godina) prvo mje- 
sto zauzeo je DVD Tuho- 
vec dok je drugo mjesto 
pripalo DVD-u Gornji Ku- 
čan, a treće DVD-u Donja 
Voća. Prilikom svečanog 
zatvaranja natjecanja, koje 
je organizirano pod pokro- 
viteljstvom Varaždinske 
županije i Grada Lepo- 
glave, predsjednik Vatro- 
gasne zajednice Nedeljko 
Vukalović obratio se na- 
tjecateljima i poručio im 
da i ubuduće budu njihov 
ponos. 

- Vrijeme treniranja po- 
jedinih generacija u vatro- 


gastvu je otprilike četiri go- 
dine. Statistika nam govori 
da od desetero djece tijekom 
četiri godine u svakom druš- 
tvu ostane samo troje. A oni 
postaju naši operativci i pu- 
nopravni članovi. S obzirom 
na to da vas je ovdje 1000, 
znači da imamo 300 budućih 
operativaca, zapovjednika i 
tajnika, a možda će netko od 
vas i mene zamijeniti - izja- 
vio je Vukalović. 

Tom je prilikom zahvalio 
Gradu Lepoglavi i grado- 
načelniku Marijanu Škva- 
riću što su dali sve resurse 
za organizaciju natjecanja, 
ali i Vatrogasnoj zajednici 
grada Lepoglave i DVD-u 
Lepoglava na tehničkoj 
podršci. 

Prve tri ekipe iz kate- 
gorije mladež od 12 do 16 
godina plasirale su se na 
državno natjecanje vatro- 
gasne mladeži koje će se 
održati sljedeće godine na 
još uvijek nepoznatoj de- 
stinaciji u Hrvatskoj. Sli- 
jedilo je svečano spuštanje 
natjecateljske zastave koju 
su spremili na dvije godine 
kad će se ponovno organi- 
zirati takvo natjecanje u 
Varaždinskoj županiji. 


Lepoglayski 


TURNIR SJEĆANJA Za branitelje iz Žarovnice i Kamenice 


Memorijalnim turnirom 
prisjetili se poginulih 
branitelja 


U znak sjećanja na poginule branitelje Tomu Jambora, 
Josipa Kapustića i Stjepana Vusića održan je osmi malo- 


nogometni turnir. 


Program prisjećanja na 
poginule branitelje zapo- 
čeo je u subotu 24. kolo- 
voza svetom misom koju 
je u Kamenici predvodio 
biskup mons. Josip Mrz- 
ljak i polaganjem vijena- 
ca na grobove branitelja. 
Usprkos lošem vremenu 
mještani i obitelji pogi- 
nulih okupili su se istog 
dana na igralištu u Žarov- 
nici gdje je gradonačelnik 
Marijan Škvarić službeno 
otvorio dvodnevni memo- 
rijalni turnir. Nazočnima 
su se obratili predsjednik 


i zamjenik predsjednika 
Koordinacije braniteljskih 
udruga iz Domovinskog 


rata gradova Ivanca i Le- 


LEPOGLAVSKA VES Turnir sjećanja 
4. e e. e fe] 

Domaćini odnijeli pobjedu 

Program turnira koji je okupio četiri ekipe započeo je ju- 


tarnjom svetom misom za poginule branitelje i polaga- 
njem vijenaca na njihove grobove. 


——— 


U subotu 31. kolovoza 
na nogometnom igralištu 
u Lepoglavskoj Vesi odi- 
gran je 2. Memorijalni tur- 
nir u sjećanje na poginule 
branitelje u Domovinskom 


#3 


o. aromanasoti šta 
a jn e 


ratu i to na Dragutina Na- 
glaša, Dragutina Godinića, 
Marijana Matišića i Josipa 
Štefanca. Na turniru su 
sudjelovale četiri ekipe s 
lepoglavskog područja te 


poglave Ljudevit Cikač i 
Vladimir Debeljak, ujed- 
no _i organizatori turnira. 
Prvog dana turnira deset 
prijavljenih ekipa natje- 
calo se na igralištu u Ža- 
rovnici dok je nastavak 
turnira odigran u Jerovcu 
sljedećeg dana. U finalnom 
susretu prvo je mjesto za- 
uzela ekipa Žarovnica II, 
drugo DŠR Lančić-Knapić, 
a treće mjesto pripalo je 
ekipi Žarovnica I. Najbo- 
ljim igračima uručene su 
prigodne nagrade. Pokro- 
vitelji turnira bili su Grad 
Lepoglava i Grad Ivanec. 


gostujuća momčad iz Ka- 
niže. Prvo mjesto osvojila 
je ekipa iz Vesi dok je dru- 
go mjesto pripalo Sestran- 
cu. Nagradu za najboljeg 
strijelca dobio je igrač 
momčadi iz Vesi Kristi- 
jan Buzina, a za najboljeg 
golmana Stjepan Funda iz 
Sestranca. Program tur- 
nira započeo je jutarnjom 
svetom misom za poginule 
branitelje u kapelici u Vesi 
i polaganjem vijenaca na 
njihove grobove. Kasnije 
je predsjednik Mjesnog 
odbora Ivan Dubovečak 
otvorio turnir uz zahva- 
lu Gradu Lepoglavi na fi- 
nancijskoj podršci te svim 
mještanima Vesi koji su 
operativno odradili cjelo- 
kupne pripreme. 

SALINOVEC Tradicionalne Seoske igre starih sportova 
Mještani Lepoglavske 


Vesi četvrti na 29. 
seoskim igrama 


Na svojevrsnoj 


“seoskoj 


olimpijadi" 


natjecale se ekipe iz Salinovca, Gornjih 


Bogićevaca, 


Vukosavljevice, 


Ludbreških 


Vinograda, Lepoglavske Vesi, Margečana, 
Stažnjevca i Lančića - Knapića 


U organizaciji  Udru- 
ge za športsku rekreaciju 
Salinovec u nedjelju 4. 
kolovoza održane su 29. 
Seoske igre starih sporto- 
va. Od ukupno osam eki- 
pa, Udruga za sport i re- 
kreaciju Mjesnog odbora 
Lepoglavska Ves osvojila 
je četvrto mjesto. U po- 
jedinačnim disciplinama 
Lepoglavčanima je pripa- 
lo prvo mjesto u skoku u 
dalj s mjesta i potezanju 


štapa, drugo mjesto u po- 
tezanju užeta - muškarci 
i treće mjesto u poteza- 
nju užeta - žene. Četvrto 
mjesto osvojeno je u sa- 
stavljanju pluga, nošenju 
košare na glavi, trčanju u 
vreći, vožnji živih tačaka, 
bikovanju i bacanju kame- 
na s ramena te šesto mje- 
sto u hodanju na štakama 
i osmo mjesto u penjanju 
na stup. 


HRVATSKI OLIMPIJSKI DAN Svoj doprinos dali i školarci 


Zabavna avantura od 
Sestranca do Šumeca 


Bijelim majicama učenici Osnovne škole Ante 
Starčevića obilježili Hrvatski olimpijski dan. 


Svake godine 10. ruj- 
na obilježava se Hrvatski 
olimpijski dan, ali zbog 
najavljene kiše  školar- 
ci _lepoglavske Osnovne 
škole Ante Starčevića po- 
maknuli su tradicionalno 
pješačenje na petak 6. ruj- 
na. Učenici od prvog do 
osmog razreda okupili su 
se ispred škole i zajedno 


s učiteljicama nosili bijele 
majice kojima se obilježa- 
va Olimpijski dan. Laga- 
nom šetnjom kroz Sestra- 
nec do Šumeca i natrag do 
škole, učenike se željelo 
potaknuti na aktivno bav- 
ljenje sportom i rekreativ- 
nim vježbanjem u svakod- 
nevnom životu. 


OSMA BICIKLIJADA Do zdravlja mic po mic 
Najprije biciklirali 
zatim feštali u 
Trakošćanu 


Tradicionalna biciklijada Udruge Sport 
za sve privukla velik broj rekreativaca iz 
Lepoglave, ali 1 susjednih županija. 


Pod sloganom “Svi na 
bic do zdravlja mic po 
mic“ u subotu 6. srpnja 
održana je osma biciklija- 
da u Lepoglavi. Na bicikli- 
jadu, koju je organizirala 
Udruga Sport za sve pod 
pokroviteljstvom Grada, 
odazvalo se 50 sudionika 
iz Varaždinske,  Krapin- 
sko-zagorske i Zagrebačke 
županije. Rekreativci svih 


uzrasta uživali su na ruti 
dužine 33 kilometra koja 
se vozila od Lepoglave 
kroz Žarovnicu, Višnjicu, 
Cvetlin, Trakošćan, Bed- 
nju i opet do Lepoglave. 
Svakih nekoliko kilometa- 
ra radila se pauza, a za sve 
sudionike organizirano je 
druženje u Trakošćanu uz 
razne sportske i zabavne 
igre. 

HRVATSKI MININOGOMETNI SAVEZ Populari- 


zacija mininogometa 


Lepoglava uskoro 


regionalno 


mininogometno 
središte za četiri 
sjeverne županije? 


Sport koji bilježi ogromnu populamost u 
svijetu mogao bi se igrati i na lepoglavskim 


igralištima. 


Krajem kolovoza u grad- 
skoj je vijećnici održan 
sastanak s predsjednikom 
Hrvatskog _mininogomet- 
nog saveza Brunom Alpe- 
zom. lako je ideja minino- 
gometa stara tek nekoliko 
godina, od prošle godine 
aktivno se radi na njoj i 
u Lepoglavi. Pobjednici 
lepoglavske —— malonogo- 
metne lige sudjelovali su 
i ove godine na državnoj 
završnici što potvrđuje 
nogometnu kvalitetu na- 
šega kraja, ali i potenci- 
jal za nastavak razvijanja 
ovog projekta. Prema mi- 
šljenju Saveza, Lepoglava 
bi trebala biti regionalno 
mininogometno središte 
za četiri sjeverne župa- 
nije u Hrvatskoj. Upravo 
je dosadašnja dobra su- 
radnja i korektan odnos 
sa Savezom bio povod 


Aa 


La 


posjeta predsjednika Al- 
peza s kojim su gradski 
dužnosnici razgovarali o 
daljnjim aktivnostima na 
popularizaciji ovog sporta 
u Hrvatskoj te mogućno- 
stima ulaganja u razvoj 
sportske infrastrukture 
kroz igralište s umjetnom 
travom koje udovoljava 
svim uvjetima za minino- 
gomet. Idućeg mjeseca sli- 
jedi susret s promotorima 
ovog sporta u Hrvatskoj 
Darijem i Josipom Šimi- 
ćem, Tomom  Šokotom, 
Brankom Ivankovićem, 
Anasom  Sharbinijem i 
drugima na sastanku u Za- 
grebu gdje će Lepoglava 
zajedno s ostalim jedini- 
cama lokalne samouprave 
dogovoriti modele i nači- 
ne suradnje. 


PENJAČKI CENTAR Natjecanje u povodu rođendana 


Direktovci proslavili 
treću godišnjicu 
penjačkog centra 


Prva mjesta osvojili su domaći penjači 
Ivan Štefičar, Tanja Mravlinčić 1 Valentin 


Mraulinčić. 

Zbog godišnjih odmora 
tradicionalnom natjecanju 
održanom u povodu treće 
godišnjice otvorenja pe- 
njačkog centra odazvali 
su se uglavnom penjači 
iz Lepoglave, a izostali su 
neki od boljih penjača iz 
Zagreba i Varaždina. Cla- 
novi  Sportsko-penjačkog 
kluba Direkt postavili su 
15 smjerova na kojima 
su se okušali penjači svih 
dobnih uzrasta. U muškoj 
konkurenciji dominirali su 
domaćini i to Ivan Štefičar 


na prvom te Mario Mu- 
sulin na trećem mjestu. 
Drugo mjesto osvojio je 
Varaždinac Marijan _Lo- 
njak. U ženskoj konkuren- 
ciji prvo mjesto uvjerljivo 
je odnijela Lepoglavčan- 
ka Tanja Mravlinčić ispred 
Varaždinki Ane Brodar i 
Zvonke Gverić. Među na- 
tjecateljima do 12 godina 
prvo mjesto zasluženo 
je pripalo Lepoglavčanu 
Valentinu Mravlinčiću, a 
drugo Marku Veseljaku 
također iz Lepoglave. 


Lepeglayski 


USR SPORT ZA SVE Druga brdska biciklijada 


Rekreativci uživali na 


proplancima Ivancice 
Nakon prošlogodišnjeg uspjeha, brdska biciklijada po- 
staje nezaobilazna akcija tijekom ljetnih vrućina. 


Čak 30 entuzijasta oku- 
pilo se na drugoj brdskoj 
biciklijadi pod nazivom Po 
zagorskim bregima koju 
su odvozili u subotu 17. 
kolovoza. Neki su došli 
čak iz Zagreba samo kako 
bi uživali u ljepotama le- 
poglavskih obronaka su- 
djelujući na rekreativnoj 
akciji koju je organizirala 


Udruga Sport za sve. U po- 
podnevnim satima skupi- 
na biciklista krenula je od 
restorana Ivančica preko 
Šumeca do Vilinske špice. 
Do zadnje stanice, popu- 
larnog Vudelja, trebalo im 
je sat vremena pedaliranja 
uz kraće pauze. Tamo su 
organizatori pripremili 
okrjepu, a druženje je po- 


trajalo do sumraka. - Udru- 
ga je izrazito zadovoljna 
biciklijadom Po zagorskim 
bregima, a posebno odazi- 
vom sudionika. Manifesta- 
cija je bila pun pogodak u 
ove ljetne i pomalo dosadne 
dane kada se građanima 
Lepoglave i ne nude neki 
sportski sadržaji. Nadamo 
da će uz financijsku podršku 
Grada Lepoglave i Zajednice 
športskih udruga grada Le- 
poglave ova manifestacija 
prerasti u tradicionalnu i da 
će se više udruga uključiti 
u njezinu organizaciju. Cilj 
koji smo si postavili je uka- 
zati ljudima na blagodati 
koje im područje Lepoglave 
nudi u vidu rekreacije i dru- 
ženja te vratiti Lepoglavi 
onaj stari Putarov duh re- 
kreacije — rekao je tom pri- 
godom predsjednik Udru- 
ge Marko Vrtar. 


Nova prijateljstva na još 
jednoj Zabavnoj školi 
nogometa 


Nakon pet dana zabave i sporta, u subotu 24. kolovoza 
završila je deveta Zabavna škola nogometa koju je po- 
krenula danska organizacija Cross Cultures. 


U slovenskom = gradi- 


ću Videmu pri Ptuju već 
se tradicionalno održava 
svečanost zatvaranja tog 
međunarodnog projekta 
kojem je cilj da djevojčice 
i dječaci kroz igru steknu 
nova znanja i vještine u 
sportskim igrama, ali i 
nova prijateljstva. U ovo- 
godišnjoj školi nogometa 


sudjelovalo je 200-tinjak 
djece s područja Lepogla- 
ve, Bednje, Cvetlina, Vrb- 
na i Videma. Škola je tra- 
jala od 20. do 24. kolovoza 
s time da su djeca u utorak 
i srijedu trenirala u Bednji, 
a od četvrtka do subote na 
igralištu u Videmu. U dvo- 
rani Osnovne škole Videm 
okupili su se roditelji, tre- 


neri, ravnatelji i predstav- 
nici lokalnih samouprava 
koje podjednako sufinan- 
ciraju ovaj projekt. Načel- 
nik općine Videm Friderik 
Bračič, zamjenik gradona- 
čelnika Lepoglave Hrvoje 
Kovač i načelnik općine 
Mirko 


podijelili su priznanja i 


Bednja Bistrović 
nagrade igračima s najve- 
ćim brojem bodova te za- 
hvalili roditeljima što su 
omogućili svojoj djeci da 
sudjeluju na ovom projek- 
tu zabave i sporta. Nakon 
zajedničkog plesa mali su 
se nogometaši oprostili od 


novih prijatelja i trenera. 


Lepoglayski 


19. - 22. rujna 2013. i 
17. Međunarodni festival čipke Lepoglava 2013. 


kodovaz- run2013 | 


www.cipkarski-festival.com 


U čast pristupanja Hrvatske Europskoj uniji 


Pod visokim pokroviteljstvom predsjednika Republike Hrvatske Ive Josipovića , Ministarstva poljoprivrede Republike Hrvatske, 
Hrvatskoga povjerenstva za UNESCO, Varaždinske županije i Grada Lepoglave. | Zemlja partner: Republika Poljska 


18,00 - 24,00 Terasa restorana “Ivančica“ - šator 

+ Svečano otvaranje 17. Međunarodnog festivala čipke i 
podizanje festivalske zastave 

* Razgledavanje izložaba 

Budući muzejski prostor (prostor stare ambulante) 
* Izložbe čipaka iz Hrvatske: samostani benediktinki sv. 
Ivana Krstitelja i sv. Antuna Opata iz Hvara te sv. 
Margarite iz Paga, Čipkarska sekcija Slovenskoga 
kulturnog društva “Triglav“ iz Splita, “Nada Mance - 
domaća radinost" Čakovec, Udruga “Sikirevački motivi“ 
Sikirevci 

* Izložbe čipaka: “Kiskunhalas Lace House“ iz Mađarske, 
poduzeće “A. Primožič 1888." Žiri i Društvo klekljaric 
idrijske čipke Idrija iz Slovenije te Karmel Sv. Ilije iz Bosne 
i Hercegovine 

+ Dječje čipkarstvo - izložbe Čipkarske šole Jurja Vege iz 
Idrije (Slovenija), “Museo del Encaje de Castilla y Lećn“ iz 
Španjolske i Udruge “Kant in Vlaanderen vzw"“ (Belgija) 
. “Se zmisliš. .. Lepoglavska sjećanja“ - izložba čipaka iz 
zbirke obitelji Uhrin 

* Lepoglavska čipka - mala povijest 

* Lepoglavska čipka na modnoj odjeći 

+ Izložba festivalskih tiskovina 

* Filatelistička izložba ,Dječji svijet na poštanskim 
markama“ 

Gostinjac, Dvorana kardinala A. Stepinca 

* Izložba čipaka iz Poljske: Bobowa i Koniak6w 
Gostinjac, Vjeronaučna dvorana 

* Lepoglavska čipka - izložba u čast pristupanja 
Europskoj uniji 

Crkva Blažene Djevice Marije 

* Lepoglavska čipka na oltarnicima i na crkvenom ruhu 
Suvenirnica kod crkve Blažene Djevice Marije 

* Izložba čipaka udruženja “Danica Brdssler“ 

Galerija “Jamnić“ 

* Izložbe čipaka Udruge “Sunčana čipka - motivi“ iz 
Sikirevaca, KUDa “Ključ“ iz Trga kraj Ozlja, Udruge paških 
čipkarica “Frane Budak“, Udruge svetomarske čipke iz 
Svete Marije, Čipkarske šole Železniki (Slovenija) 

Dom kulture - Galerija čipke 

* Stalna prodajna izložba čipke Zadruge lepoglavske 
čipke i radionice lepoglavske čipke 

+ Čipkana haljina - dizajn Boris Pavlin 

. Sunce i more 

Dom kulture - Koncertna dvorana - Tawan 

* “Svi su konci u tvojim rukama“ - izložba radova Dječjeg 
vrtića Lepoglava, Učeničke zadruge ,Stezica“ OŠ A. 
Starčevića Lepoglava, Učeničke zadruge “Korpica“ OŠ 
Ivana Rangera Kamenica i Učeničke zadruge “Višnja“ OŠ 
Izidora Poljaka Višnjica 

* Dječje čipkarske radionice 


Dom kulture - Gradska čitaonica 

+ Dječje igračke iz hrvatske baštine - izložba Etnografskog 
muzeja iz Zagreba 

Gradska vijećnica 

* Tajni govor lepeza. . . - čipkane lepeze iz zbirke 
Annelise Wienands i Marianne Stang, Njemačka 
Izložbeni prostor - kuća Bračko 

* Hiža lepoglavske redice - etnografska izložba i radionica 
Šator od čipke - autorica Akiko Sato 

20.30 - Prostor ispred crkve 

* Vatromet 


11,00 - 12,30 - Osnovna škola A. Starčevića 

* Okrugli stol: “Svi su konci u tvojim rukama“ - čipkarstvo 
uškoli: stanje i mogućnosti 

13,00 - 14,00 Gradski park 

* “Igrajmo se zajedno“ - dječje čipkarske igre 

16,00 - Terasa restorana “Ivančica“ - šator: popodnevno 
događanje 

* Svakodnevnica lepoglavske tradicijske obitelji - KUD 
“Lepoglavski pušlek“ 

* Kulturno-zabavni program Osnovne škole “Izidor 
Poljak“ i Mjesnog odbora Višnjica 

17,00 - Osnovna škola A. Starčevića 

+ Annelise Wienands - Marianne Stang: Čipkane lepeze 
(predavanje) 

19,00 - Crkva Blažene Djevice Marije 

* Koncert zbor Kapela Paulina Warasdin: Antonio Vivaldi 
Gloria“ 

20,00 - 03,00 - Terasa restorana “Ivančica“ - šator 
* Cjelovečernji zabavni program uz glazbeni sastav 
“Enigma“ 


11,00 - Osnovna škola A. Starčevića 

+ Lothar Stang: Čipka i muškarci (predavanje) 

13,00 - 14,00 - Gradski park 

* “Igrajmo se zajedno“ - dječje čipkarske igre 

10,00 - 24,00 - Terasa restorana “Ivančica“ - šator 
* 4. Sajam tradicijskog rukotvorstva i starih zanata 
Svakodnevnica lepoglavske tradicijske obitelji - KUD 
“Lepoglavski pušlek“ 

16,00 - Terasa restorana “Ivančica“ - šator 

* Otvaranje 4. Sajma tradicijskog rukotvorstva i starih 
zanata te kulturno-zabavni program - KUD “Lepoglavski 
pušlek“ 

* Proglašenje najljepše uređenog štanda 

* Kulturno-zabavni program Osnovne škole Ivana 
Rangera i Mjesnog odbora Kamenica 

17, 00 - 18,00 - Gradski park 

* “Igrajmo se zajedno“ - dječje čipkarske igre 


19,00 - Crkva Blažene Djevice Marije 

* Jadwiga Kowalska (Poljska): Koncert na orguljama 
21,00 - 03,00 - Terasa restorana “Ivančica“ - šator 
* Cjelovečernji glazbeni zabavni program uz “Vesele 
Štajerke“ (Slovenija) 


08,00 - crkva Blažene Djevice Marije 

+ Koncelebrirana sveta misa za čipkarice i sudionike 17. 
međunarodnog festivala čipke 

10,00 - 24,00 - Terasa restorana “Ivančica“ - šator 
+ 4. Sajam tradicijskog rukotvorstva i starih zanata 

+ Svakodnevnica lepoglavske tradicijske obitelji - KUD 
“Lepoglavski pušlek“ 

12,30 - Terasa restorana “Ivančica“ - šator 

* Kulturno-zabavni program Osnovne škole Ante 
Starčevića Lepoglava, Dječjeg vrtića Lepoglava i Mjesnog 
odbora Lepoglava 

14,00 - Mimohod kroz Lepoglavu (od Osnovne škole 
Lepoglava) 

* Limena glazba Lepoglava, čipkarice, pavlini, KUD 
“Lepoglavski pušlek“, Kuburaško društvo “Glasna 
kubura“ Kamenica, Kuburaško društvo “Prva kubura“ 
Višnjica, Lovačko društvo “Srnjak - Ravna Gora“ 
Lepoglava, limena glazba i mažoretkinje iz Železnika 
(Slovenija), “Lipicanska barokna raskoš“, KUD Sikirevci, 
Vokalna skupina “Wista“ Poljskoga kulturnog društva 
“Mikotaj Kopernik“ iz Zagreba, KUD-a “Ravnica“ iz Oštre 
Luke i Boka (Orašje, Bosna i Hercegovina) 

15,00 - Zelena površina kraj parkirališta 

+ Udruga “Lipicanska barokna raskoš": Čipka, konji i 
dragulji 

15,30 - Terasa restorana “Ivančica“ - šator 

* Kulturni program “Lepoglavski kušlec“: Limena glazba 
Lepoglava, KUD Sikirevci, limena glazba i mažoretkinje iz 
Železnika (Slovenija), vokalna skupina KUD-a “Ravnica“ 
iz Oštre Luke i Boka (Orašje, Bosna i Hercegovina) 
18,30 - Terasa restorana “Ivančica“ - šator 

+ Svečana podjela diploma 11. generaciji polaznica Škole 
lepoglavske čipke 

* Glazbeni program: vokalna skupina “Wista“ Poljskoga 
kulturnog društva “Mikotaj Kopernik“ 

* Zatvaranje Festivala 

* Gradonačelnikov gulaš 

20,00 - 02,00 - Terasa restorana “Ivančica“ - šator 
* Zabavni program uz glazbeni sastav “3 man band“ 


Izložbe su otvorene tijekom Festivala - od 19. do 22. rujna 2013. godine - od 9 do 20.h., Izložba “Dječje igračke iz hrvatske baštine“ ostaje otvorena do 6. listopada 2013. godine i može se razgledati 
ponedjeljkom i petkom od 9 do 14 sati, utorkom, srijedom, četvrtkom od 13 do 18 sati, uz stručno vodstvo i radionice prema najavi na telefonski broj Gradske knjižnice 042/792-742, Cijena ulaznica za sve 


izložbene prostore: 10 kn (djeca do 7 godina slobodno), Program predviđen na otvorenome u slučaju kiše održat će se u zatvorenom prostoru. 

Obitelj Štefičar 
osvojila Vaganski vrh 


Na dvodnevni uspon krenuli su sedmogodišnji 
Leon 1 trinaestogodišnji David zajedno s 
mamom Mirjanom i tatom Ivanom. 


Početkom kolovoza gr 
telj Štefičar_ iz Lepoglave, 
članovi Planinarskog društva 
Pusti duh Lepoglava, krenu- 
la je u dvodnevnu avanturu 
osvajanja najvišeg vrha Ve- 
lebita. Riječ je o Vaganskom 
vrhu od 1757 metara koji je 
ujedno drugi po visini vrh 
Hrvatske. Na uspon su kre- 
nuli sedmogodišnji Leon i 
trinaestogodišnji David za- 
jedno s mamom Mirjanom 
i tatom Ivanom te se pope- 
li do skloništa Struge gdje 
su prespavali da bi se idući 


dan popeli na vrh i spustili 
na more istom stazom. Za 
Leona i Davida to je bio pra- 
vi doživljaj jer su prvi puta 
spavali na Velebitu. - Sam 
uspon nije nam bio prena- 
poran jer kad vidite pogled s 
vrha Velebita, zaboravite na 
prijašnje teškoće. Bili smo 
jako ponosni - objasnio je 
David Štefičar. lako su mla- 
di, Davidu i Leonu ovo nije 
prvi uspon na Velebit, obo- 
jica su prošle godine bili na 
Svetom brdu. 


RAVNA GORA Glažareva pećina 
Druženje na svjezem 
planinskom zraku 


Vidikovac opet privukao planinare, rekreativce 


i veseljake. 


Na ram GETA 
pećina visokom 548 meta- 
ra i smještenom na Ravnoj 
gori u nedjelju 14. srpnja 
mještani Kameničkog Pod- 
gorja okupili su se na tradi- 
cionalnom druženju koje je 
popraćeno svetom misom. 
Kamenički župnik Dragutin 
Joč, mještani i gosti uživali 


su na ograđenom vidikov- 
cu gdje je postavljen veliki 
križ u spomen na hrvatskog 
branitelja Tomu Galića. Za- 
hvaljujući trudu dobrih ljudi 
koji žive podno Glažareve 
pećine, Lepoglava se može 
pohvaliti vidikovcem s kojeg 
pogled seže čak do Varaždi- 
na. 


Besplatni prijevoz na Festival čipke 


U sklopu 17. Međunarodnog festivala čipke, prvi je put 
ove godine organiziran besplatan autobusni prijevoz za na- 
selja u široj okolici grada Lepoglave. Tako će u subotu 21. 
rujna voziti dvije linije i to prva u 14,00 Kameničko Podgor- 
je, 14,05 Kamenica, 14,10 Zarovnica, 14,20 Zlogonje, 14,25 
Donja Višnjica, 14,30 Bednjica. Povratak je predviđen za 18 
sati, a u 19 sati vozit će druga linija istom rutom s povratkom 


u ponoć. 


Lepeglayski 


MEĐUGORJE Hodočašće Kraljici Mira 


Nakon 450 kilometara 
pješačenja ispunio 
hodočasnički zavjet 

Sedam dana 1 sedam noći Josip Uršanić pješačio je do 
Međugorja. Na ovaj se hvalevrijedan i nimalo jedno- 


stavan pothvat naš sugrađanin odlučio zbog zavjeta za 
zdravlje svojih osmero unuka. 


- Neka Vas Bog prati i čuva 
na Vašem putu - riječi su 
kojima je ujutro u 1 sat na 
blagdan Velike Gospe iz Le- 
poglavske Vesi na put prema 
Međugorju ispraćen 55-go- 
dišnji Lepoglavčan Josip Ur- 
šanić. A Božja pomoć mu je 
itekako trebala jer je na put 


dug 450 kilometara krenuo 
pješice. - U Međugorju sam 
bio nekoliko puta, nakon toga 
sam se razbolio i evo sada sam 
zdrav te sam odlučio ispuniti 
tu svoju želju. A ovo hodoča- 
šće posebno sam namijenio za 
zdravlje svojih unuka - ističe 
Uršanić. Noći je prespavao 


RASPJEVANA LEPOGLAVA Nastup pjevača-amatera 


11-godišnja Helena Brlek 


oduševila publiku 


u župnim dvorima i vatroga- 
snim domovima, a na putu 
do cilja susretao je dobre 
ljude koji su ga bodrili. - Bio 
mi je izazov krenuti na ovo 
hodočašće i cijela me obitelj 
podržala. Planirao sam do 
Međugorja stići za deset dana. 
Međutim, smogao sam snage 
da pješačim i više od 13 sati te 
sam na odredište stigao čak za 
sedam dana. Izbjegavao sam 
pješačiti tijekom dana zbog 
nesnosnih vrućina, ali ni noći 
nisu bile svježe kako sam oče- 
kivao - rekao je Uršanić. Od- 
mah nakon dolaska posjetio 
je crkvu sv. Jakova u svetištu 
Kraljice Mira te se zaputio 
na tamošnji križni put. Ur- 
šaniću ovo nije prvo hodo- 
čašće pješke. Već je nekoliko 
puta pješačio u Mariju Bi- 
stricu, bio je u Ludbregu pa 
čak i u Aljmašu. Kako ističe, 
veliku podršku na putu do 
Međugorja osim od obitelji, 
imao je i od lepoglavskog žu- 
pnika vlč. Andrije Kišičeka. 


Na 26. Raspjevanoj Lepoglavi nastupilo devet pjeva- 


Ča- amatera. 


U organizaciji radionice 
ugostiteljstva Kaznionice, u 
nedjelju 4. kolovoza oživje- 
la je ljetna terasa u povodu 
26. Raspjevane Lepoglave 
- tradicionalnog festivala 
pjevača-amatera. = Nakon 
pozdravne riječi koju je 
uputila Marica Štefičar, pri- 
javljenih devet kandidata 
vlastitim je interpretacija- 


ma pokušalo steći naklo- 
nost stručnog žirija koji su 
činili Petar Hehet, Želimir 
Dubovečak i Željko Huten. 
Prije početka natjecanja, 
prošlogodišnja pobjednica 
Petra Čehok otpjevala je 
pjesmu s kojom je osvojila 
prvo mjesto i ponovno nas 
podsjetila na svoj veliki pje- 
vački talent. Stručni žiri ove 


je godine trećim mjestom 
nagradio Patriciju Hranić iz 
Prigorca, drugo mjesto pri- 
palo je Heleni Brlek iz Cerja 
Tužnog dok je prvo mjesto 
osvojila Katarina Štorga iz 
Presečnog kraj Novog Ma- 
rofa. Publika je svoju naklo- 
nost ove godine podarila 
11-godišnjoj Heleni Brlek 
koja je prisutne oduševila 
izvedbom pjesme “Ivana" 
popularne grupe Magazin. 
U zabavnom dijelu progra- 
ma posjetitelje je zabavlja- 
la grupa Premium i KUD 
Lepoglavski pušlek, a cijelu 
se večer odvijala već tradici- 
onalna tombola gdje je čak 
200 listića bilo dobitno. Za 
ovogodišnje = pobjednike 
vrijedne nagrade osigurao 
je generalni sponzor Zagre- 


bačka banka. 


